ועדת הפנים והגנת הסביבה, כנסת 19, פרוטוקול מספר 249, 2014-03-04 17:30

מירי רגב: אני פותחת את ישיבת ועדת הפנים והגנת הסביבה לדיון אחרון, בעזרת-השם, בנושא הצעת חוק התכנון והבנייה (תיקון מס' 102), התשע"ג-2013.

מירי רגב: הדיון היום נועד לקרוא את ההסתייגויות שקיבלנו לאחר שלושה ימי הסתייגויות ארוכים של חברי הכנסת, הקראה של מה שקיבלנו ומה שלא.

מירי רגב: זה הנוסח הסופי שיגיע מחר להצבעה בוועדה ב-8:30 בבוקר, בעזרת-השם.

מירי רגב: יש שני נושאים שעליהם לא דיברנו בהסתייגויות ואני מבקשת להביא אותם לכאן כדי לדעת מה עמדת הממשלה ולקבל בהם החלטה.

מירי רגב: נושא אחד, השר סילבן שלום פנה אליי בעניין חברת "נתיבי הגז הטבעי לישראל".

מירי רגב: בגלל שזאת הצעה ממשלתית ומשום שלא הבאתם את זה כחלק מהסכמה ממשלתית ביקשתי מהשר לוודא האם יש סיכום עם משרד המשפטים ומשרד הפנים והאם משרדי הממשלה מקבלים את בקשת השר.

מירי רגב: מישהו יכול להביא את בקשת השר כתובה?

מירי רגב: מישהו יכול להציג אותה לטובת הפרוטוקול?

מירי רגב: אנשי משרד התשתיות, תתעוררו.

<דורית הוכנר: זה הצעה של חברת "נתיבי הגז הטבעי לישראל".

<דורית הוכנר: אנחנו לא יכולים להסתייג, ואנחנו לא הסתייגנו.

<דורית הוכנר: חברת "נתיבי הגז הטבעי לישראל" פנתה לפי סעיף 261(ד) לחוק העיקרי, סעיף 49(2) להצעת החוק, בבקשה להצטרף לפטור מהיתר בנייה בהתאם לאותו סעיף כפי שחל על תשתיות תת-קרקעיות אחרות למי שיש לו תוכנית מפורטת.

<דורית הוכנר: זאת הבקשה.

<שמואל תורג'מן: אני מנכ"ל "נתיבי הגז הטבעי לישראל".

מירי רגב: טוב שנזכרתם היום.

<שמואל תורג'מן: פעלנו כמה חודשים.

<שמואל תורג'מן: לדעתי היינו גם אצלך והצגנו את הנושא.

מירי רגב: זאת הצעת חוק ממשלתית.

מירי רגב: אתה צריך להציג את הנושא בפני השר, לא בפניי.

<שמואל תורג'מן: גם בפני השר הצגנו.

מירי רגב: אז כנראה השר לא קיבל את עמדתכם.

מירי רגב: מה גרם לשינוי, שעכשיו הוא קיבל את עמדתך?

<שמואל תורג'מן: כל התשתית שלנו, כל קווי ההולכה שלנו נבנים על סמך תוכניות מתאר ארציות, תוכניות מפורטות.

<שמואל תורג'מן: יש פה עניין משמעותי מאוד לקדם את מערכת ההולכה מהר ככל הניתן.

<שמואל תורג'מן: היתרי הבנייה האלה היום לא מביאים שום דבר מעבר למה שהתוכנית עצמה מביאה.

<שמואל תורג'מן: אנחנו מאבדים כשנתיים על כל היתר בנייה ומההיתרים האלה אין שום דבר חדש.

<שמואל תורג'מן: פשוט לוקח זמן להקים את מערכת ההולכה.

<שמואל תורג'מן: נמצא פה משאב יקר וטוב וצריך להביא אותו לכל מקום בארץ.

<שמואל תורג'מן: מבחינת בטיחות, מבחינת בקרה הנדסית אנחנו החברה הכי מפוקחת בארץ.

<שמואל תורג'מן: כל תוכנית שלנו מבוקרת שלוש פעמים על-ידי רשות הגז, היועצים של רשות הגז ויועצים שלנו מחברות בינלאומיות.

מירי רגב: אמרו את זה גם על ההוא שהדביר...

<שמואל תורג'מן: אנחנו חברה ממשלתית, רק לקווי הולכה, והכול מבוקר לפי תקנים בינלאומיים.

מירי רגב: אני מבינה שמשרד התשתיות בעצם תומך בעמדה הזאת.

<דורית הוכנר: כן, אנחנו תומכים בזה.

<דורית הוכנר: אנחנו חושבים שזה יזרז את הקמת קווי ההולכה לגז טבעי.

מירי רגב: אז איך אתם מציגים עמדה בניגוד לעמדת הממשלה?

מירי רגב: למה לא הבאתם את זה לוועדת השרים לענייני חקיקה?

<דורית הוכנר: אנחנו לא מציגים עמדה בניגוד לממשלה.

<דורית הוכנר: במידת הצורך מקסימום נצטרף או ננסה לעשות את זה בהמשך.

<דורית הוכנר: אנחנו מקווים שזה יאושר במסגרת החוק הממשלתי.

מירי רגב: מה זה "בהמשך"?

מירי רגב: בתיקון אחר לחוק?

<תומר רוזנר: בסדר, שיביאו תיקון לחוק.

מירי רגב: אני מבקשת התייחסות של משרד הפנים לבקשה של שר התשתיות, ואני מבקשת לשמוע את עמדת משרד המשפטים בסוגיה הזאת.

מירי רגב: הבנתי שדיברו עם שניהם, גם עם ארז קמיניץ, המשנה ליועץ המשפטי לממשלה, וגם עם בינת שוורץ, מנהלת מינהל התכנון במשרד הפנים.

מירי רגב: מה עמדת משרד הפנים?

<בינת שוורץ: יש היגיון בבקשה אבל אנחנו חייבים לבחון אותה לעומק משום שלמערכת הגז יש פרק נפרד ומיוחד בחוק התכנון והבנייה.

<בינת שוורץ: מכיוון שלא ערכנו את הבדיקה הזאת כי לא הבנו את הבקשה שלכם כפי שאתם מציגים אותה כרגע, וכפי שאתם מציגים אותה כרגע יש בה היגיון, ומכיוון שאנחנו בסוף של הליך החקיקה, של התיקון הזה, אנחנו מוכנים ביחד אתכם, על בסיס נייר משפטי שתכתבו, לבחון את זה עם משרד המשפטים ולתקן, אם צריך, בהמשך בתיקון אחר.

<בינת שוורץ: זה כבר לא יהיה בתיקון הזה.

<בינת שוורץ: התיקון הזה מסתיימת דרכו.

<שמואל תורג'מן: למיטב ידיעתי העברנו מסמכים, הצגנו בכתובים את הדברים.

<בינת שוורץ: היה ערבוב בין מערכת החלוקה שלהם לבין מערכת ההולכה.

<טלי ענבר גולן: אני רוצה להגיד משהו.

מירי רגב: אנא שבי ליד השולחן ותציגי את עצמך בצורה מסודרת.

<טלי ענבר גולן: חברת "נתיבי הגז הטבעי לישראל" אין לה קווי חלוקה, יש לה רק קווי הולכה.

<טלי ענבר גולן: הכוונה היא לצנרת תת-קרקעית בלבד.

<טלי ענבר גולן: את הדברים הצגנו כבר מעת קבלת טיוטת החוק.

<טלי ענבר גולן: חשבנו שזה ברור.

<טלי ענבר גולן: גם הצגנו את זה כאן בוועדה.

<טלי ענבר גולן: זה במסגרת הערות שחברת "נתיבי הגז הטבעי לישראל" הגישה לוועדה הזאת במועד.

<טלי ענבר גולן: נכון שעמדתנו, כפי שהוצגה הן על ידי והן על-ידי ישי אשלגי מ"נתיבי הגז הטבעי לישראל", נדחתה, אבל זה הוצג בוועדה בזמן, זה הוצג בפני כל הגורמים.

מירי רגב: מה זאת אומרת "נדחתה"?

מירי רגב: אז למה לא פניתם לשר התשתיות כשזה נדחה?

מירי רגב: הבאתם את זה לוועדה.

מירי רגב: הבאתם את זה לממשלה או לא הבאתם לממשלה, או שכחתם להביא לממשלה?

מירי רגב: אין הסכמה ממשלתית.

<טלי ענבר גולן: הגשנו את זה בוועדה.

מירי רגב: אבל עזבי את הוועדה, זה הצעת חוק ממשלתית.

מירי רגב: הממשלה צריכה לבוא בהסכמה לוועדה של הכנסת.

<דורית הוכנר: כפי שאמרה בינת שוורץ, העלינו את זה במסמכים.

<דורית הוכנר: יש לי פה גם את המסמך שהועבר למינהל התכנון.

<דורית הוכנר: כנראה היתה פה איזו אי-הבנה.

מירי רגב: יש יותר מדי אי-הבנות עם המשרד שלכם, אני חייבת להגיד.

<דורית הוכנר: לא, אני לא חושבת.

מירי רגב: כן, יש יותר מדי אי-הבנות עם המשרד שלכם.

<דורית הוכנר: זה גם עלה פה בדיון.

<טלי ענבר גולן: זה עלה על ידי, אני העליתי את זה כאן בדיון, וגם ישי אשלגי.

מירי רגב: מה עם המשרד להגנת הסביבה?

מירי רגב: הם אמרו את עמדתם בעניין?

<יהודה זמרת: בממשלה זה הוחרג במפורש מתוך התחולה של אותו סעיף.

מירי רגב: רגע, בממשלה זה עלה והוחרג?

<יהודה זמרת: בנוסח שאושר בממשלה נאמר שזה יחול על כל התשתיות למעט גז.

מירי רגב: ממש החריגו "למעט גז"?

<יהודה זמרת: כן, כי זה סיפור אחר.

<יהודה זמרת: זאת היתה ההחלטה.

<יהודה זמרת: עכשיו מבקשים בלוח הזמנים הזה לבחון את היחס בין שתי מערכות רישוי, בין המערכת החדשה המוצעת כאן לבין אותה מערכת, לקבוע ביניהן הוראות שיסדירו את היחסים ביניהן.

<כרמית יוליס: אין לנו עמדה של המשרד להגנת הסביבה וגם אנחנו לא הספקנו לבדוק.

מירי רגב: אנחנו מסכמים את הנושא כדלקמן.

מירי רגב: הייתם צריכים לעשות את הפנייה מוקדם יותר.

מירי רגב: טוב שנזכרתם ברגע האחרון.

מירי רגב: משום שלא הבנתי כאשר דיברתי עם השר שהסוגיה הזאת הוחרגה בוועדת השרים לענייני חקיקה ונושא הגז הוחרג מהחוק, אני לא יכולה, אלא אם כן תהיה עמדת ממשלה, להחליט אחרת.

מירי רגב: אלא אם כן – מחר ב-8:30 בבוקר אתחיל את ההצבעות.

מירי רגב: היה והשר יבוא עם הסכמה עם שלושת השרים – לא עם הפקידים אלא עם השרים, פקידים הם לא קובעי מדיניות, שרים הם קובעי מדיניות – השר ידבר עם עמיר פרץ, עם גדעון סער ועם ציפי לבני.

מירי רגב: אם השר יגיע איתם להסכמות ויוציא לי מסמך מתואם של ארבעת השרים, שהם מקבלים את העמדה הזאת, אז אצביע בעד הנושא הזה ועמדת הפקידים מבחינתי לא תתקבל.

מירי רגב: אבל זה רק בתנאי שאקבל מסמך של השר, וגם אדבר עם סילבן שלום אחרי הישיבה הזאת.

מירי רגב: את הדבר הכי חשוב לא אמרתם לי, שזה הוחרג בממשלה.

מירי רגב: אילו הייתם מדברים על זה מראש ומעדכנים אותנו מראש אז היה לנו גם זמן לדבר על זה, אבל משום שהחוק הזה "לא" דנו בו מספיק, "רק" חצי שנה, ו"רק" גם בבוקר וגם בערב ובלילה במשך ימים רצופים, אז היה לכם זמן.

מירי רגב: לכן זה הסיכום שלי בשלב הזה.

מירי רגב: היועץ המשפטי, נא לרשום את זה.

מירי רגב: היה ויגיע אלינו מכתב כפי שאמרתי, אלך לקראת הבקשה.

מירי רגב: באופן עקרוני הבקשה נראית לי הגיונית.

מירי רגב: הולכה של גז היא דבר נכון וחשוב לנו שיהיה תת-קרקעי אבל, שוב, אני לא רוצה לקבל החלטה לפני שאני מקבלת את המלצת המשרד להגנת הסביבה ומשרד המשפטים.

מירי רגב: בינת שוורץ, אני חושבת שאת יכולה לנסות לראות איך את יכולה לסייע להם פה ולהביא איזו הסכמה מתואמת עם כולם.

מירי רגב: בכל זאת את מנהלת ואחראית על מינהל התכנון ואני חושבת שאת יכולה להביא איזו הסכמה שמקובלת על כולם לקראת ההצבעה על ההסתייגויות.

מירי רגב: זאת ההסתייגות היחידה שנקרא לחברי הכנסת לפני ההצבעות.

מירי רגב: אני מבקשת לבדוק את הנושא הזה.

מירי רגב: הנושא השני הוא סוגיית המועצות האזוריות.

מירי רגב: הסוגיה הזאת עלתה מספר פעמים בוועדה.

מירי רגב: היו הסתייגויות של חלק מחברי הכנסת.

מירי רגב: אני מזכירה לכולם, ולטובת הפרוטוקול, שהצעת החוק המקורית של הממשלה לא הביאה שום התייחסות למועצות אזוריות.

מירי רגב: היא החריגה אותן.

מירי רגב: אומר לי כאן היועץ המשפטי לוועדה, ובצדק, החריגו את המועצות האזוריות מהחוק הזה.

מירי רגב: לאחר דיונים שנערכו כאן ולאחר שיחות שהיו גם עם השר הגענו להחלטה משותפת, שנכון להחריג את המועצות האזוריות במרכז הארץ ולאפשר את אותם כלים שמאפשרים לוועדות מקומיות בערים למועצות אזוריות בנגב ובגליל.

מירי רגב: הסיבה היתה, והסברתי את זה, שאנחנו רוצים לשמור על איזה מתווה עירוני וכפרי מידתי.

מירי רגב: כי אם אנחנו נאפשר בעמק חפר את אותה יכולת כמו בנתניה אז יעברו מנתניה לעמק חפר, ואותו דבר יהיה לדוגמה מלוד ורמלה למועצות האזוריות הסמוכות.

מירי רגב: אנחנו לא רוצים להחליש את הערים.

מירי רגב: בסופו של דבר החוק הזה יהיה קיים לעוד שנים רבות ואנחנו צריכים לעשות צדק מערכתי וצדק חברתי.

מירי רגב: לכן קיבלנו החלטה, שאני חושבת שהיתה נכונה, לחזק את הנגב והגליל, ולכן אפשרנו למועצות האזוריות בנגב ובגליל לקבל את אותו סוג החלטות שמקבלות ועדות מקומיות.

מירי רגב: מכיוון שהיו עדיין הרבה מאוד הסתייגויות של המועצות האזוריות וחלק מן המועצות האזוריות במרכז הארץ גם הן חלשות, חשבנו להביא איזו נוסחה אחרת.

מירי רגב: אני מבקשת מהיועץ המשפטי לוועדה להגיד לי איך אני יכולה לנסח את זה.

מירי רגב: חשבתי שאולי נביא לחוק הזה – אנחנו יכולים להביא חקיקה פרטית, השאלה אם אפשר בכל זאת לשלב את זה בחוק הזה – להביא סעיף סל שאומר ששר הפנים, בהתייעצות או בהסכמה, תיכף נחליט, עם יושב-ראש ועדת הפנים והגנת הסביבה של הכנסת – כי לא אני אהיה לאורך דורות בוועדה וגם גדעון סער לא יהיה לאורך דורות שר הפנים – תהיה לו יכולת להוסיף מועצות אזוריות מסוימות על-פי צרכים או על-פי משהו שנגדיר אותו, שהשר יחליט שנכון יהיה לאפשר להן אותן סמכויות, כמובן אחרי שיתייעץ או יקבל הסכמה, בשלב זה של יושב-ראש ועדת הפנים והגנת הסביבה.

מירי רגב: השאלה איך אני יכולה לנסח מין סעיף כזה לחוק הזה, בנוסחה הזאת ובחוק הזה, לא להביא את זה בהצעת חוק פרטית, שזה דבר שיארך זמן רב ועד שזה יגיע "אלוהים גדול".

<תומר רוזנר: כעיקרון, אנחנו מדברים כאן על סמכויות של ועדות מקומיות מסוימות שבהן נעשתה אבחנה בין תוכניות שהיו בסמכות ועדות מסוימות לבין תוכניות שהיו בסמכות ועדות אחרות.

<תומר רוזנר: בהנחה שאנחנו מדברים על קריטריונים ברורים שאפשר יהיה לקבוע אותם- - -

<תומר רוזנר: לקבוע בצורה שרירותית זה בעייתי.

מירי רגב: למה?

מירי רגב: לא בצורה שרירותית, שר הפנים יבוא לוועדה ויגיד: אני קבעתי.

מירי רגב: אתה לא אומר לו מה הקריטריונים לפיו הוא קובע כל דבר.

מירי רגב: יבוא השר ויגיד.

מירי רגב: הלכתי על מצב שהנגב והגליל מקבלים מלא, ואני מקבלת את זה, ואני רוצה לקבוע את המינון והאיזון הנכון בין הכפרי לערים, חד-משמעית.

מירי רגב: אני רוצה לאפשר עדיין, יש מועצות אזוריות חלשות במרכז הארץ ואני רוצה לאפשר להן לחזק את עצמן באמצעות הוועדות האלה.

מירי רגב: מי שמחליט בסוף, מי שאנחנו נותנים לו את הסמכות הזאת לגבי כל הוועדות המקומיות הוא בכל זאת שר הפנים.

מירי רגב: פה בעניין הזה אני עוד מגבילה אותו ואומרת לו: לא, אתה לא תעשה את זה לבד, כי אם הוא יעשה את זה לבד הוא עלול "לגנוב לי איזה סוס" שאני לא יודעת מאיפה הוא "יגנוב" אותו.

מירי רגב: אני אומרת לו: בסדר, אני רוצה שזה יהיה בסיכום אפילו, לא בהתייעצות אלא בסיכום, שלא יהיה לו וטו, שזה יהיה בסיכום עם יושב-ראש ועדת הפנים והגנת הסביבה.

<תומר רוזנר: תיכף נתייחס לזה.

מירי רגב: השאלה אם אני יכולה לעשות את זה בלי לקבוע קריטריונים.

<תומר רוזנר: תוספת בלי קריטריונים זה קצת בעייתי.

<תומר רוזנר: זה דבר אחד.

<תומר רוזנר: לגבי טכניקת החקיקה, אפשר לחשוב על מתן סמכות לפרסם צו שבו יתווספו מועצות אזוריות.

מירי רגב: בחקיקה להגיד ששר הפנים יפרסם צו?

<תומר רוזנר: כן.

<תומר רוזנר: שיהיה צו.

<תומר רוזנר: אני חושב על זה תוך כדי הישיבה.

מירי רגב: דרך אגב, כשאתה חושב תוך כדי הישיבה זה הכי טוב.

מירי רגב: כשאתה חושב אחרי הישיבה תמיד זה שלילי.

מירי רגב: ..

<תומר רוזנר: אני יכול ללכת...

מירי רגב: אני לא מוותרת עליך כל-כך מהר.

<תומר רוזנר: טוב, אין אפשרות בכלל לעשות את מה שהצעת.

<תומר רוזנר: .. (נאמר בבדיחות.

<תומר רוזנר: ) שר הפנים יכול לפרסם צו שבו יוסיפו ועדות מרחביות, במקרה הזה, לאותן ועדות שאפשר יהיה לתת להן את הסמכות.

<בינת שוורץ: גם ועדה מקומית שהיא במועצה אזורית, לא רק ועדה מרחבית.

מירי רגב: תיכף אתם תוסיפו.

מירי רגב: קודם כול אני מפנה את השאלה ליועץ המשפטי של הוועדה, אחר-כך נשמע מה לך יש להגיד ואולי ליהודה זמרת וליועץ המשפטי לממשלה יש משהו להגיד.

<תומר רוזנר: לגבי הפרוצדורה, אפשר לקבוע ששר הפנים יפרסם צו שיוסיף ועדות לסמכות המסוימת הזאת ויעביר אותן מסעיף אחד לסעיף שני, בכפוף לשני דברים שצריכים להתקיים לדעתי.

<תומר רוזנר: דבר אחד, לגבי האופן שזה נקבע צריכים להיות קריטריונים ברורים, זה לא יכול להיות באופן שרירותי.

<תומר רוזנר: הדבר השני, מכיוון שמדובר בחקיקת משנה, צו כזה לא נהוג ומקובל שיהיה באישור של יושב-ראש הוועדה אלא אם רוצים שיהיה פיקוח פרלמנטרי על הנושא הזה אז זה צריך להיות הוועדה במליאתה.

מירי רגב: למה?

מירי רגב: אני זוכרת שהיה חוק שהבאנו, על זמן חירום, על העברה של- - -

<תומר רוזנר: אבל זה לא צו.

<תומר רוזנר: זה משהו אחר.

מירי רגב: אז לא נעשה את זה בצו.

<תומר רוזנר: אי אפשר שלא בצו משום שכאן מדובר בעצם בשינוי בחוק.

מירי רגב: עוד אין חוק.

<תומר רוזנר: נכון.

<תומר רוזנר: את מבקשת שאחרי שהחוק יחוקק- - -

מירי רגב: לא, אני מבקשת עכשיו, שבמהלך החקיקה, בסעיף הזה, לפיו מועצות אזוריות בדרום ובצפון יהיו להן סמכויות של ועדות מקומיות, אל תוך החקיקה הזאת- - -

<תומר רוזנר: אם את יכולה עכשיו להגיד לי את הרשימה, בבקשה.

מירי רגב: לא אגיד את הרשימה.

מירי רגב: אגיד בחוק שאתן לשר הפנים אפשרות- - -

<תומר רוזנר: זה אומר לשנות את הוראות החוק.

מירי רגב: להוסיף להוראות החוק.

<תומר רוזנר: נכון, זה שינוי בחקיקה.

<תומר רוזנר: שינוי כזה נעשה בחקיקת משנה, במקרה הזה בצו, שבו אפשר יהיה להוסיף מועצות אזוריות, או ועדות מקומיות לצורך העניין, לסעיף הסמכות הזה.

<תומר רוזנר: בזה אני מתייחס לפרוצדורה.

<תומר רוזנר: מכיוון שמדובר בחקיקת משנה, שהיא צו שמשנה את החוק, זה צריך להיות באישור הוועדה ולא באישור גוף אחר בכנסת.

<תומר רוזנר: זה לגבי הפרוצדורה.

<כרמית יוליס: גם לגבי המהות.

<תומר רוזנר: לגבי המהות, אני חושב שזה דבר שהוא בעייתי מאוד.

מירי רגב: למה בעייתי?

<כרמית יוליס: מכיוון שהחוק עושה איזו אבחנה שאפשר להסביר אותה.

<כרמית יוליס: אחר-כך לבוא ולשנות את כל המנגנון המוצע בלי שום קריטריונים, בלי שום הסבר, לא נראה לנו סביר.

<תומר רוזנר: אם היינו יכולים עכשיו לפרט את שמות המועצות, זה אולי אפשרי.

מירי רגב: לא, אני לא יכולה להגיד את שמות המועצות, ואני גם לא רוצה להגיד את המועצות.

מירי רגב: בואו נניח שאנחנו מכניסים את זה לכאן, כפי שאתה אומר, מוסיפים את זה בצו, את הקריטריונים קובע השר ואז על-פי הקריטריונים האלה הוא צריך להביא את זה לאישור של ועדת הפנים והגנת הסביבה.

<תומר רוזנר: זה יותר קל.

מירי רגב: ואת הקריטריונים הוא קובע, אני לא צריכה לאשר את הקריטריונים.

<תומר רוזנר: בסדר.

מירי רגב: הבנתי.

מירי רגב: זאת אומרת, קודם כול זה מחייב צו.

<תומר רוזנר: צריך לשמוע מה הממשלה חושבת.

מירי רגב: תיכף.

מירי רגב: אני רוצה קודם להבין מה אתה חושב כי בסוף אנחנו מצביעים, לא הממשלה.

מירי רגב: הממשלה יכולה רק להביע את עמדתה אך בסוף אנחנו כאן המצביעים.

מירי רגב: שלום חבר הכנסת זבולון קלפה, התגעגעתי אליך.

מירי רגב: כל זמן שאתה ממשיך להסתייג בעניין הדיור בר-הגה אין חוק מחר.

זבולון כלפה: אז אני מסתייג פעמיים...

מירי רגב: שמעתם, זה "הבית היהודי", רק צרות עושים לנו...

זבולון כלפה: "חמסה עלינו".

זבולון כלפה: ..

מירי רגב: אתה תפתיע אותי, אני אפתיע אותך.

מירי רגב: אנחנו נעשה פה "דיל": אם אתה מוריד את ההסתייגות שלך בעניין הדיור בר-השגה אני הולכת ל"דיל".

מירי רגב: אתה מוכן לעשות "דיל"?

זבולון כלפה: את מכירה מישהו שעושה "דיל" על משהו שהוא לא יודע?

מירי רגב: אני יודעת שאמרו "נעשה ונשמע".

זבולון כלפה: זה היה אז.

מירי רגב: אתה מוכן לעשות "דיל"?

מירי רגב: אתה יורד מההסתייגות בעניין הדיור בר-השגה ואני הולכת לקראת איזשהו פתרון סביר בעניין המועצות האזוריות?

מירי רגב: סמוך עליי, יש לי מילה, לא כמו "הבית היהודי" שאומר ומשנה.

מירי רגב: ..

זבולון כלפה: עוד מעט כולכם "הבית היהודי".

מירי רגב: ברור.

מירי רגב: .. תחשוב על זה.

מירי רגב: קודם כול, אמר היועץ המשפטי לוועדה שזה אפשרי, אפשר לעשות את זה בדרך כזאת או אחרת.

מירי רגב: אני עוד צריכה לבדוק איך נעשה את זה, עם צו או לא עם צו.

מירי רגב: מה היועץ המשפטי לממשלה אומר?

<כרמית יוליס: אנחנו חושבים שהמודל המוצע הזה מאוד בעייתי.

מירי רגב: למה?

<כרמית יוליס: כפי שאמרתי, מכיוון שהחוק המוצע עשה איזו אבחנה בין הפריפריה למרכז על מנת לשמור על איזשהו איזון שעליו דיברנו בדיונים הקודמים.

מירי רגב: הוא לא עשה שום אבחנה.

מירי רגב: אנחנו קיבלנו החלטה ועשינו את האבחנה.

<כרמית יוליס: נכון.

מירי רגב: אז עכשיו אנחנו רוצים להוסיף.

<כרמית יוליס: ההצעה הזאת משנה את כללי המשחק בלי להבין לאן אנחנו חותרים בסוף.

מירי רגב: את ממילא לא היית פה.

מירי רגב: אנחנו חותרים לכך שאם השר, שזאת אחריותו- - -

<כרמית יוליס: הוא עכשיו ידלה מועצה אזורית אחת שנמצאת במרכז וייתן לה סמכויות כמו למועצה אזורית בפריפריה?

מירי רגב: אני רוצה לאפשר לשר הפנים סל, לתת לו pool, סעיף סל, שתהיה לו סמכות בהתייעצות או באישור ועדת הפנים והגנת הסביבה, תיכף נשקול את זה ונראה מה אפשר לעשות, ואם צריך קריטריונים אז הוא יקבע את הקריטריונים.

<כרמית יוליס: קריטריונים קובעים בחקיקה.

<כרמית יוליס: מעבר לזה, כפי שהיועץ המשפטי לוועדה אמר בעבר, בסעיפי סמכויות אנחנו לא מותירים את זה לחקיקת משנה, אנחנו רוצים שהכול יהיה ברור וקבוע בחוק עצמו.

מירי רגב: זה יהיה קבוע בחוק.

מירי רגב: יהיה קבוע בחוק כפי שקבענו בדיור בר-השגה.

מירי רגב: אני עוד יותר מעדיפה שזה יהיה בחוק ולא בצו.

מירי רגב: כרמית יוליס, אני הולכת אתך, אני מוכנה שזה יהיה בחוק ולא בצו.

מירי רגב: שתהיה תוספת לחוק.

מירי רגב: אנא תעזרו לי.

מירי רגב: בינת שוורץ, תעזרי לי את.

מירי רגב: אחר-כך תומר רוזנר.

מירי רגב: הוא פתח והוא יסכם אחר-כך.

מירי רגב: תגידי מה את מציעה.

מירי רגב: הבנתי שאת לא, ויהודה זמרת נרדם בשמירה.

<יהודה זמרת: לא נרדמתי בשמירה.

<יהודה זמרת: הסוגיה היא- - -

מירי רגב: חכה רגע, אל תגיד.

מירי רגב: תשמע קודם מה לבינת שוורץ יש להגיד.

מירי רגב: אתה בכל זאת יועץ משפטי של משרד הפנים, חכה.

<תומר רוזנר: כרמית יוליס סיימה את דבריה?

מירי רגב: היא אמרה שהיא לא אוהבת דברים בצו, היא אוהבת שנושאים כאלה ייקבעו בחקיקה ראשית.

<כרמית יוליס: זה עניין הסמכות, וגם עניין המהות פה לא לגמרי ברור.

מירי רגב: בינת שוורץ, מה את מציעה?

מירי רגב: איך אני יכולה להביא את זה כתוספת?

<בינת שוורץ: זה לגמרי שאלה משפטית.

<בינת שוורץ: אני ממש לא רוצה להתערב בזה.

<בינת שוורץ: אני חושבת שמעבר לכול, זה שאלת מדיניות.

<בינת שוורץ: אנחנו צריכים לפחות לשמוע את עמדתו של השר, האם הוא מעוניין בסמכות כזאת.

<בינת שוורץ: זאת סמכות שתבחין בין מועצה אזורית אחת לחברתה.

מירי רגב: בואו נצא מנקודת הנחה שהשר מעוניין בסמכות כזאת.

מירי רגב: אני מעוניינת להטיל את זה על השר.

<בינת שוורץ: אם הוא מעוניין בסמכות כזאת אז אני חושבת שצריך לשמוע את היועץ המשפטי של המשרד.

<יהודה זמרת: הסוגיה הוכרעה על-ידי השר והשר הביע את עמדתו.

<יהודה זמרת: אנחנו היינו נוכחים.

<יהודה זמרת: אני לא יכול כרגע להתייחס.

מירי רגב: בואו נניח שהוא מעוניין.

<יהודה זמרת: אם אשמע מהשר שהוא מעוניין, הוא יגיד במה הוא מעוניין ואז אוכל להתבטא בשם המשרד.

מירי רגב: אז אני מסבירה לך.

מירי רגב: נניח שהשר מעוניין?

<יהודה זמרת: בסופו של יום לשר יש עמדה ואנחנו לא מתייחסים לְמה שהוא לא עמדתו.

<יהודה זמרת: הכנסת כמובן סוברנית לדון.

<כרמית יוליס: כל הסעיף הזה מלכתחילה העלה סוגיות של מדיניות שהיו צריכות לקבל הכרעה, וההכרעה הזאת התקבלה.

<כרמית יוליס: הסוגיות של המדיניות כוללות גם פגיעה במרקמי הערים- - -

מירי רגב: הבנתי.

מירי רגב: את עמדת היועץ המשפטי לממשלה הבנתי.

מירי רגב: אני מבקשת מבינת שוורץ ויהודה זמרת לצאת ולהתייעץ עם השר.

מירי רגב: השלב הבא, הנושא הזה צריך להיות מוכרע.

מירי רגב: נראה מה אנחנו עושים אתו כדי לנסח אותו כחלק מהסעיפים.

מירי רגב: כל הסעיפים האחרים מקובלים עלינו ועל הממשלה.

מירי רגב: נכון?

<תומר רוזנר: כן.

מירי רגב: תסבירו לי מבחינה משפטית מה יקרה עכשיו בדיון.

מירי רגב: אתם תקריאו עכשיו את הסעיפים?

<תומר רוזנר: כפי שזכור, ב-21 בפברואר פורסם הנוסח להצבעות, ובעקבות הסתייגויות שהתקבלו הוכנסו מספר שינויים בהצעת החוק.

<תומר רוזנר: אנחנו מבקשים כרגע להציג לוועדה את אותם שינויים בעקבות ההסתייגויות והדיונים שהתקיימו.

<תומר רוזנר: חלקם יובאו כהצעת הוועדה שמקבלת חלק מן ההסתייגויות.

זבולון כלפה: כבוד היושבת-ראש, אני רוצה להציע לך פתרון.

מירי רגב: עוד רגע.

<תומר רוזנר: נציג את ההסתייגויות שהתקבלו ודברים נוספים בנוסח שסוכמו, חלקם לבקשת הממשלה, בסעיפים שונים.

מירי רגב: אם אני יוצאת לרגע להתייעצות ואני מסמיכה את חבר הכנסת זבולון קלפה למלא את מקומי, הוא יכול עוד פעם "לגנוב" לי הצבעות והחלטות?

מירי רגב: אם כך, אני עושה הפסקה של הדיון לרבע שעה.

מירי רגב: אתה כבר "גנבת" לי הצבעה על שר הכלכלה.

מירי רגב: אין יותר...

בשעה 18: <(היו"ר זבולון קלפה)>

זבולון כלפה: לאיזה סעיף הגענו?

<תומר רוזנר: כפי שאמרתי קודם, נקרא עכשיו ברצף שורה לא קצרה של דברים ששונו מהנוסח שפורסם להצבעות.

<תומר רוזנר: לא שינויי נוסח קטנים שלא משנים את המהות אלא שינויים שיש בהם שינוי של מהות או שהם גבוליים בין נוסח למהות, כדי שהוועדה תדע לקראת ההצבעה על מה בדיוק היא מצביעה.

זבולון כלפה: זה מופיע גם בנוסח שמונח לפניי?

<רוני טיסר: אני מתחילה בעמוד 3, בהגדרה "תכן הבנייה".

<תומר רוזנר: נמחקו המילים "בעת הקמתו" כי זה לא בהכרח בעת הקמתו.

<רוני טיסר: בעמוד 5, סעיף 6 להצעת החוק, סעיף 12א לחוק העיקרי, סעיף קטן (ג).

<תומר רוזנר: זה פשוט הבהרה, שהוא יכול להיות גם עובד המדינה וגם לא עובד המדינה.

<רוני טיסר: בסעיף 7 להצעת החוק, בפסקה (3), שמוסיף את סעיף קטן (ה) בסעיף 12ב לחוק העיקרי.

<רוני טיסר: בסעיף 14 להצעת החוק, בסעיף קטן 31א(ט) לחוק העיקרי.

<רוני טיסר: "(ט) הודעה על הסמכה של ועדה מקומית עצמאית או של ועדה מקומית עצמאית מיוחדת ותקופתה, על ביטול הסמכה כאמור, והודעה לפי פסקה (ח) תפורסם ברשומות ובאתרי האינטרנט של משרד הפנים ושל הוועדה המקומית.

<רוני טיסר: "

<תומר רוזנר: זה פרסום הנושא של הותרת הסמכויות בידי הוועדה המקומית אחרי שנטלו ממנה את הסמכויות, או להיפך, פשוט שיהיה לציבור מידע מסודר בעניין הזה.

<תומר רוזנר: לפיכך יש לפרסם את ההודעה לפי סעיף קטן (ח) באותה מידה שמפרסמים את נטילת הסמכויות.

<תומר רוזנר: זה יותר טכני כמובן.

<רוני טיסר: בסעיף 31ב(ד) להצעת החוק, בפסקה (3), שעוסקת במינוי מלווה מקצועי לוועדה המקומית, מחקנו את המילים "נושא משרה", לעניין ממי ניתן לדרוש מידע, מכיוון שאין הגדרה "נושא משרה" בחוק הזה.

<תומר רוזנר: במקום זה הכנסנו את המילים "ממלא תפקיד".

<תומר רוזנר: זה היה לפני כן.

<תומר רוזנר: אנחנו חושבים שזה מכסה את כולם ולכן לא צריך גם את המילים "נושא משרה".

<רוני טיסר: בדומה לכך עשינו ביחידת הבקרה, זה מופיע בסעיף 31ג, מחקנו את המילים "נושא משרה".

זבולון כלפה: התיקון הבא הוא בעמוד 16.

<רוני טיסר: בעמוד 16 אין לנו תיקונים.

<רוני טיסר: זה תוקן כבר בדיונים הקודמים.

זבולון כלפה: והמחיקה למטה בסעיף 15 להצעת החוק, שמתקן את סעיף 44(ד)?

<רוני טיסר: אמרנו שלא יהיה צורך בתקנות לעניין פרסום סדר היום באינטרנט.

<רוני טיסר: בעמוד 21, בסעיף 18 להצעת החוק, שמתקן את סעיף 47 לחוק העיקרי, מתקנים את כותרת השוליים.

<רוני טיסר: במקום כותרת השוליים יבוא "ניגוד עניינים אישי בקשר לעניין מסוים".

<רוני טיסר: בהצעת החוק המקורית נכתב "הימנעות מהשתתפות בדיון בשל טובת הנאה" והכותרת הזאת פשוט לא מתאימה.

<רוני טיסר: בעמוד 22, בסעיף 21 להצעת החוק, תיקון של סעיף 48ב לחוק העיקרי, בנוגע לשליחת הודעות והחלטות לחברי מוסד תכנון וגורמים אחרים.

<תומר רוזנר: זאת בעצם הסתייגות שהתקבלה, אני מתנצל שאני לא זוכר של מי מחברי הכנסת, בעצם כל המסתייגים לדעתי הציגו אותה, שלגבי גורם שאינו חלק ממוסד התכנון האפשרות למשלוח מקוון אלקטרוני תהיה רק אם אותו אדם בחר בכך, ולא בעל כורחו.

<רוני טיסר: עשינו אבחנה בין סעיף קטן (ב) לסעיף קטן (ג), כאשר סעיף קטן (ב) עוסק בחברי מוסד התכנון וסעיף קטן (ג) עוסק בגורמים האחרים.

<רוני טיסר: בסעיף קטן (ב) נכתב: "יישלח בדרך מקוונת לכתובת לקבלת מסרים שמסרו", ובסעיף קטן (ג) נכתב: "המשלוח יהיה בדרך מקוונת אם מסרו כתובת לקבלת מסרים בדרך מקוונת".

<תומר רוזנר: רק אם הם מסרו.

<רוני טיסר: בעמוד 24, סעיף 24 להצעת החוק, הוספת סעיף 48ה לחוק העיקרי, שעוסק בתחילת תוקפה של החלטת מוסד תכנון ופרסומה, בעקבות הקביעה שהחלטה של מוסד תכנון תיכנס לתוקף במועד קבלתה יש דיוק בנוסח לעניין ספירת המועדים.

<רוני טיסר: "(ג) נקבעו בהחלטה מועדים לשם נקיטת פעולות, ימנו המועדים מיום פרסום ההחלטה לפי סעיף קטן (ב), אלא אם כן קיימת הוראה אחרת לפי חוק זה.

<רוני טיסר: " השינוי הוא "לפי חוק זה" ולא "חוק זה", זאת אומרת יכלול גם תקנות.

<רוני טיסר: בעמוד 26, בסעיף 25 להצעת החוק, סעיף 61א(3) לחוק העיקרי, הוספת סעיף קטן (ב1) שעוסק בבעל עניין בקרקע והגדרת הפגיעה.

<רוני טיסר: אקרא את כל הנוסח כי יש הרבה שינויים.

<תומר רוזנר: אלה שינויים בדברים קטנים.

<תומר רוזנר: אסביר את המהות בקצרה ואחר-כך תקראי.

<תומר רוזנר: הוועדה סיכמה שבעל של 75% בקרקע מסוימת יכול להגיש תוכנית גם על החלק שהוא לא בעל שלו, בכפוף לכך שלא תהיה פגיעה בבעל הקרקע האחר, בעל המיעוט, שלא יהיה עושק המיעוט.

<תומר רוזנר: יש פה קריטריונים, שהוא לא ייעד דווקא את הקרקע של בעל הקרקע האחר להפקעה או לצורכי ציבור או שיגיד שדווקא הוא צריך לשלם פיצויים, או שיש פגיעה אחרת שיכולה להיות גם בכך שההשבחה של הקרקע האחרת מאוד-מאוד נמוכה ואילו ההשבחה של הקרקע של המגיש מאוד-מאוד גבוהה.

<תומר רוזנר: אופציה שלישית שאנחנו מדברים עליה, והיא אופציה נפרדת, היא במקרה של בתים משותפים, ששם מכיוון שהסוגיה קצת יותר מורכבת יש הסמכה לשר המשפטים, לאחר התייעצות עם שר הפנים, לקבוע תקנות מיוחדות לעניין בתים משותפים, כך ששם לאו דווקא יידרשו 75%, אולי פחות, וגם הגדרת הפגיעה תהיה הגדרה אחרת.

<תומר רוזנר: כל הדברים האלה שאני אומר באים לידי ביטוי בנוסח החדש, שהוא יותר מדויק מהנוסח שהיה קודם ולכן נקרא את כולו מחדש כי השינויים הם מילה פה, מילה שם, ולכן צריך לקרוא.

זבולון כלפה: יש איזו הגדרה לדבר הזה?

<תומר רוזנר: כל מקרה לגופו.

<תומר רוזנר: צריך לבדוק.

<תומר רוזנר: אתה מסתכל על התוכנית ורואה מה ההשבחה שצפויה לקרקע הזאת.

<רוני טיסר: זה צריך להיות ברור על פני הדברים.

<תומר רוזנר: אם יש הפרש משמעותי זה צריך להיות משהו שמתבהר על פני הדברים.

<תומר רוזנר: לא צריך עכשיו לעשות שמאויות מדויקות ולראות.

<רוני טיסר: סעיף קטן (ב2) עוסק בגורמים נוספים שרשאים להגיש תוכנית.

<רוני טיסר: הבהרנו כאן שמי שיכול להגיש תוכנית זה גם "מי שיש לו רישיון לפי חוק לעניין תשתית המאפשר את הקמת התשתית", זה היה בנוסח הקיים, והוספנו את המילים "או תכנונה".

<רוני טיסר: בפסקה (3) לאותו סעיף קטן, ההגדרה "תשתית" שקיימת בחוק, דייקנו שההגדרה הזאת היא "לעניין סעיף קטן זה" ולא לעניין כל הסעיף.

<רוני טיסר: בסעיף קטן (ג), בפסקה (1) לאותו סעיף, לגבי חוות הדעת של המהנדס לקבל סתירה להוראות תוכנית כוללנית.

זבולון כלפה: יש הערה בעמוד 29 בפסקה (5).

<רוני טיסר: פסקה (5) נקראה.

<רוני טיסר: אנחנו עדיין באותו סעיף.

<רוני טיסר: אקרא את הפסקה שנמחקת: "שאם ניתנה חוות דעת כאמור בפסקה (1) או (3) לפיה לא ניתן לקבל החלטה על הפקדתה של תוכנית או על אישור, לרבות על דרך שינויים הנדרשים לצורך כך, לפי העניין, יראו את התוכנית כאילו נדחתה".

זבולון כלפה: לי זה ברור.

<תומר רוזנר: אתה זה שצריך להצביע.

<רוני טיסר: הובטח לנו שיש ערר ואין צורך בפסקה הזאת.

<תומר רוזנר: אנחנו רוצים להבהיר שבמצב הזה, אם הוועדה דוחה את התוכנית בעקבות החלטה כזו של אחד היועצים המשפטיים או המהנדסים זה לא סוגר את הדלת בפני היזם לפנות לוועדת הערר בערר על העניין הזה.

<תומר רוזנר: כלומר, יש לו איזה סעד במקרה כזה.

<רוני טיסר: בעמוד 32, הוספת פסקה (14) לסעיף 62א(א) לחוק העיקרי, סעיף 27(1)(יא) להצעת החוק.

<רוני טיסר: אקרא את כל הפסקה.

<רוני טיסר: סעיף קטן (ג) שהיה בנוסח שפורסם של הצעת חוק, נמחק, כי הוא בעצם מיותר.

<כרמית יוליס: אמרנו שאת ההגדרה "קרקע עירונית או לא קרקע עירונית" עוד נצטרך לדייק.

<כרמית יוליס: זה לא הבדל במהות.

<כרמית יוליס: זה עניין של ניסוח, שנבדוק.

<רוני טיסר: בפסקה (15) לאותו סעיף, שעוסק בסמכויות ועדה מקומית, אבהיר את התיקון.

<רוני טיסר: במקור הצעת החוק דיברה על שטחי שירות שנדרשים לשטחים למטרות עיקריות.

<רוני טיסר: הדיוק בנוסח הוא שזה שטחי שירות "שנועדו לשרת את השטחים למטרות עיקריות".

<תומר רוזנר: כדי שזה לא יתפרש כאמירה שהדברים האלה מתחייבים לפי איזה דין, שחייבים לצרף את שטחי השירות האלה ורק אז אפשר להוסיף אותם, אלא שאמנם צריך להיות קשר בין השטחים העיקריים לבין שטחי השירות שמוסיפים אבל זה לא חייב להיות משהו שנדרש, שמתחייב לפי איזו הוראת דין, אלא שקיים איזה קשר אינטגרלי בין שני הדברים.

<תומר רוזנר: זה פשוט הבהרה, שמבהירה את הסמכות שהתכוונו לתת מלכתחילה.

<רוני טיסר: אותו תיקון בדיוק יש בעמוד 38, בפסקה (3), לפסקה (2)(א1).

<רוני טיסר: בעמוד 34, לעניין פסקה (16) שעוסקת בתוספת- - -

<תומר רוזנר: תדלגי על זה כרגע.

זבולון כלפה: שלא יגידו ש"גנבנו" את הסעיף הספציפי הזה.

<תומר רוזנר: על פסקה (16) אנחנו מדלגים כרגע.

<רוני טיסר: רק אתקן, התיקון בסעיף 38 הוא לסעיף 62א(א), לסמכות הוועדה המקומית הרגילה.

<רוני טיסר: בעמוד 39, תיקון פסקה (10) לסעיף 62א(א)(1), שעוסק בהוספת שימושים שאינם לצורכי ציבור במגרש המיועד למבני ציבור.

<רוני טיסר: אקרא את סעיפים קטנים (ב) ו-(ג) שבהם יש שינויים.

<רוני טיסר: בפסקה (11) באותו סעיף.

<תומר רוזנר: רק אעיר לפרוטוקול כדי שלא ישתמע אחרת, שסעיפים שאנחנו לא קוראים ומופיעים בנוסח, זה לא שהם נמחקים, פשוט אין בהם שינוי ולכן הם לא מוקראים.

זבולון כלפה: ברור.

זבולון כלפה: דיברנו על זה בהתחלה.

זבולון כלפה: עמוד 41.

<רוני טיסר: בסעיף 62א(א2), שעוסק בסמכויות של ועדה מקומית עצמאית מיוחדת, לעניין תוכנית לפינוי ובינוי מחקנו את המילים "במתחם פינוי ובינוי כהגדרתו/כמשמעותו בסעיף 33א" מכיוון שבסעיף 33א יש הגדרה לתוכנית לפינוי ובינוי.

<תומר רוזנר: בכל מקרה, נבדוק את הניסוח המדויק.

<תומר רוזנר: הכוונה היא שהסמכות הזאת תחול במתחמים לפינוי ובינוי לגבי תוכניות לפינוי ובינוי כהגדרתן בסעיף 33א.

<תומר רוזנר: האם צריך לומר את זה במפורש כאן או לא – נבדוק את הניסוח.

זבולון כלפה: למה בעמוד 44 השארתם את הנוסח?

<תומר רוזנר: לכן אני חושב שצריך לבדוק.

זבולון כלפה: אם זה לא רלוונטי, זה לא רלוונטי לאורך כל הציר.

<תומר רוזנר: נכון, אנחנו נבדוק.

<תומר רוזנר: לדעתי זה צריך להיות בשני המקומות.

<יהודה זמרת: יש הגדרה ל"מתחם פינוי ובינוי" בסעיף 33.

<יהודה זמרת: יכול להיות שזה רק באותו פרק, אני לא בטוח.

<תומר רוזנר: אנחנו נבדוק את זה.

<רוני טיסר: כתוב "בחוק זה".

<יהודה זמרת: אני לא בטוח שהייתי מסתמך על הזיכרון במקרה הזה.

<תומר רוזנר: גם אני לא.

<תומר רוזנר: המהות הובהרה.

<רוני טיסר: באותו סעיף 62א, בסעיף קטן (ה), פסקה (3), לעניין דחיית המועד הקובע להגשת תוכנית כוללנית, מכיוון שמדובר בענייני סמכות אנחנו מוסיפים בסיפה של פסקה (3): "אם החליט שר הפנים כאמור", כלומר לדחות את המועד הקובע, "תפורסם הודעה על כך ברשומות ובאתר האינטרנט של משרד הפנים".

<רוני טיסר: בעמוד 43, פסקה (6) לאותו סעיף, אותו דבר לעניין הסמכויות והצורך בפרסום.

<רוני טיסר: "(6) פקעו הסמכויות של ועדה מקומית לפי סעיף קטן זה, כולן או חלקן, תפורסם הודעה על כך באתר האינטרנט של משרד הפנים.

<רוני טיסר: "

זבולון כלפה: יפה.

זבולון כלפה: על הסעיף הבא תדלגי כי ממילא זה תלוי במה שאמרנו קודם.

<רוני טיסר: עמוד 45, סעיף קטן (ח) פסקה (1), לעניין תחום של תוכנית.

<רוני טיסר: דיברנו על זה בדיונים קודמים.

<רוני טיסר: אקרא את הנוסח שסוכם.

זבולון כלפה: הכול ברור.

זבולון כלפה: כבר דנו בזה פה שישים פעמים.

<רוני טיסר: עמוד 48, סעיף 32 להצעת החוק, הוספת סעיף 84א לחוק העיקרי.

<רוני טיסר: זה שוב לעניין מועד הגשת תוכנית.

<רוני טיסר: גם זה הוסבר בדיון האחרון.

<רוני טיסר: אקרא את הנוסח.

<תומר רוזנר: הייתי אומר "על אף האמור בסעיפים האחרים שנותנים לו את הסמכות הזאת".

<תומר רוזנר: פשוט להבהיר במפורש שזה גובר על הסעיפים האחרים.

<רוני טיסר: בעמוד 50, סעיף 35 להצעת החוק, הוספת סעיף 86א לחוק העיקרי, שעוסק בתוכנית מצומצמת, בסעיף קטן (ב), לעניין הבקשה שנוספה בוועדה, ההעברה לוועדת המשנה לדיון נוסף בעקבות דרישה של חברי הוועדה.

<רוני טיסר: כפי שהוסבר בעבר, הכוונה שימשיכו לחול על התוכנית ההוראות הנוגעות לתוכנית.

<רוני טיסר: עמוד 51, הוספת סעיף 96א לחוק העיקרי, סעיף 36 להצעת החוק.

<רוני טיסר: אקרא את הרישה של הסעיף.

<רוני טיסר: אבהיר.

<רוני טיסר: זה לעניין פרסום מסמכים באתר האינטרנט של מוסד התכנון.

<רוני טיסר: מראש היתה קביעה ששר הפנים יקבע, שהפרסום מותנה בקביעות של שר הפנים.

<רוני טיסר: כעת שר הפנים רשאי לקבוע הוראות, אך כל עוד הוא לא קבע הוראות כמובן המסמכים יפורסמו.

<רוני טיסר: עמוד 52, סעיף 109א(א), עוסק במועדים לסיום הטיפול בתוכנית.

<רוני טיסר: הכוונה היא שלגבי כל התוכניות שהועברו לוועדה המחוזית יהיה ערר למועצה הארצית לפי הוראות סעיף 110, למעט החלטה לגבי תוכנית מצומצמת, שבמקרה הזה לא יהיה ערר.

<רוני טיסר: בפסקה (4) באותו סעיף קטן, אמרנו את זה מספר פעמים אבל רק נבהיר שבניגוד לנוסח שפורסם לא יראו את התוכנית כתוכנית שנדחתה אלא כתוכנית שבטלה.

<רוני טיסר: סעיף קטן (ב), רק הבהרה, שהוועדה המחוזית תחליט בתוכנית בסמכותה בתוך 18 חודשים, זאת אומרת רק תוכנית שהוגשה מלכתחילה אליה.

<רוני טיסר: לגבי תוכנית שהועברה אליה יש לה 10 חודשים.

<רוני טיסר: בעמוד 55, סעיף 39ב להצעת החוק, תיקון סעיף 202א לחוק הקיים, לעניין ימי עבודה שהוגדרו כאן.

<רוני טיסר: אקרא את כל הנוסח לצורך הבהירות.

<תומר רוזנר: התיקון הזה הוא בעצם תוספת.

<תומר רוזנר: ייתכן שהוא יעבור לסעיף ההגדרות הכללי וייתכן שהוא יישאר בסעיף ההגדרות של פרק ה', שעניינו הרישוי.

<תומר רוזנר: המטרה להגדיר ימי עבודה כימים שלגביהם נספרים המועדים הרלוונטיים לרישוי בכל מקום שנספרים מועדים.

זבולון כלפה: אולי זה צריך להופיע בסעיף של הגדרות.

<תומר רוזנר: ייתכן מאוד שזה יעבור לפרק של ההגדרות כולו, כי לדעתנו זה מופיע רק במקום אחד נוסף.

זבולון כלפה: תספיקו עד מחר בבוקר?

<רוני טיסר: את זה אפשר לנסח גם אחרי, זה עניין של נוסח.

<תומר רוזנר: מכיוון שיש רק מקום אחד נוסף בחוק הקיים שם מופיע הנושא של ימי עבודה, אפשר להעביר את זה לפרק ההגדרות, אבל הממשלה ביקשה עוד לבדוק את העניין הזה.

<תומר רוזנר: אז ייתכן שזה יהיה "בפרק זה" וייתכן שזה יהיה "בחוק זה".

זבולון כלפה: יש לנו עוד רבע שעה וצריך להספיק עוד הרבה עמודים.

<רוני טיסר: זה דווקא חשוב לך ולהרבה אנשים.

<רוני טיסר: בעמוד 56, סעיף 145(א2).

זבולון כלפה: ניר אנגרט, אתה אתנו?

<ניר אנגרט: כל הזמן.

<ניר אנגרט: אני אחד מן האנשים שזה חשוב להם.

<רוני טיסר: לעניין אישורים שלפי חוק גנים לאומיים.

<רוני טיסר: אקרא את הנוסח.

<רוני טיסר: סעיף קטן (א2), פסקה (2).

<רוני טיסר: עמוד 56, לעניין סעיף 145 לחוק העיקרי, סעיף קטן (ג2), פסקה (2).

<רוני טיסר: אקרא את הנוסח.

<רוני טיסר: עמוד 59, סעיף 41 להצעת החוק, הוספת סעיף 145א, שנוגע להסכמה של בעל זכות במקרקעין לבקשה להיתר.

<תומר רוזנר: אבהיר שאנחנו מגבילים כאן את האפשרות של רשות הרישוי לקבוע תנאים למתן היתר, בעקבות דיונים ארוכים שהיו כאן.

<תומר רוזנר: לגבי פסקה (2) אנחנו מבהירים שאם התנאים האלה נקבעו בחיקוק או בתוכנית אז גם הם יכולים להיקבע.

<תומר רוזנר: כשאני חושב על זה עכשיו, יכול להיות שזה לאו דווקא תנאים שעניינם אישור, תיאום או התייעצות כי ייתכן שמדובר למשל בתנאי שקובע שתנאי למתן היתר הוא חיבור למערכת הביוב.

<תומר רוזנר: זה לא אישור של אף אחד.

<תומר רוזנר: לכן ייתכן שנצטרך להשמיט את המילים "שעניינו אישור תיאום או התייעצות".

<בינת שוורץ: את התנאי הזה היו צריכים לתת במידע.

<תומר רוזנר: אבל אם לא נתנו, עדיין זה חוק, עדיין אי אפשר להתנות על החוק.

<תומר רוזנר: זה דבר אחד.

<תומר רוזנר: לגבי סעיף קטן (ג3), יש כאן פשוט הבהרה, שזה לא פוגע בסמכותה של רשות הרישוי להתנות תנאים בהיתר שעניינם למשל איך מבצעים את העבודות, איפה שמים את הגידור, דברים שנקבעים בתוך ההיתר עצמו אבל הם לא תנאים למתן ההיתר.

<תומר רוזנר: זה הבהרה שנתבקשה והיא ניתנת כאן.

<רוני טיסר: בעמוד 59, סעיף 41 להצעת החוק, לעניין בקשה להיתר שנדרשת בהסכמת רשות מקרקעי ישראל.

<רוני טיסר: כותרת השוליים כעת לא מתאימה ולכן נדייק אותה בהמשך.

<רוני טיסר: כמו כן, סעיף קטן (א) שפורסם בנוסח להצבעות, שאומר: "שר הפנים יקבע הוראות לעניין בעל זכות במקרקעין שהסכמתו נדרשת להגשת בקשה להיתר" – יימחק.

<תומר רוזנר: המחיקה הזאת היא מחיקה פרוצדורלית מכיוון שהפרשנות של החוק הקיים היא שהסמכות הזאת ממילא קיימת, וגם נוצלה על-ידי שר הפנים במסגרת תקנות בקשה להיתר, תנאיו ואגרות, ולכן אין צורך בהוראה מפורשת נוספת שתסדיר את העניין.

<תומר רוזנר: בעקבות המחיקה הזאת ייעשו השינויים המחויבים בסעיפים שהיו לפני כן (ב) ו-(ג) וייהפכו עכשיו ל-(א) ו-(ב).

<רוני טיסר: עמוד 60, סעיף 145ב שנוסף לחוק העיקרי, שעוסק ברישוי בדרך מקוצרת.

<רוני טיסר: סעיף קטן (ב), פסקה (3).

<רוני טיסר: זה לפי מה שקבוע בסעיף קטן (ב), והסיפה נשארת כפי שהיא בנוסח להצבעות, אבל נאמר "ובלבד שנתמלאו לגבי הבקשה להיתר כל הדרישות לפי חוק זה וכן התקיימו כל אלה".

<רוני טיסר: עמוד 65, סעיף 41 להצעת החוק, סעיף 145ד, שעוסק בהנחיות מרחביות.

<רוני טיסר: יש כאן דיוק של הנוסח, שהוא מהותי.

זבולון כלפה: אני חייב לצאת להפסקה של דקה.

<רוני טיסר: סעיף 145ד, שעוסק בהנחיות מרחביות.

<רוני טיסר: אקרא את סעיף קטן (ט).

<תומר רוזנר: במקום הסיפה שפורסמה של סעיף קטן (ח) יבוא סעיף קטן (ט) חדש.

<רוני טיסר: (ט) רשות הרישוי המקומית לא תהיה רשאית לתת הנחיות או לקבוע תנאים למתן היתר בעניינים האמורים בסעיף קטן (ב) , אלא אם כן נקבעו בהנחיות המרחביות, ובהתאם לקבוע בהם.

<רוני טיסר: " דהיינו, אם יש נושאים שנקבע לגביהם שאפשר לקבוע אותם בהנחיות מרחביות רשות הרישוי המקומית לא תוכל לתת הנחיות או לקבוע תנאים באותם עניינים, גם אם אין הנחיות מרחביות וגם אם יש.

<רוני טיסר: תיקון סעיף 152 לחוק העיקרי, סעיף 41ג להצעת החוק – אין כרגע נוסח אבל כפי שהוצג בעבר אנחנו מבהירים שוב שלא יהיה ניתן להגיש ערר בגין סירוב של רשות רישוי בשל החלטת מכון בקרה שהבקשה להיתר אינה תקינה.

<רוני טיסר: תיקון סעיף 157א לחוק העיקרי, סעיף 45 להצעת החוק, בעמוד 66.

<רוני טיסר: סעיף קטן (ה3).

<רוני טיסר: פירוט החיובים.

<רוני טיסר: המילים "שיימסר למבקש האישור לא יאוחר מעשרים ימים" נמחקו ונקבע במקום זה "15 ימי עבודה".

זבולון כלפה: בסיפה זה "בְהיתר" או "בַהיתר"?

<שירה ברנד: "בַהיתר".

<רוני טיסר: בסעיף קטן (ג) עשינו התאמה לסעיף קטן (א), ובסיפה תיקנו: "ובלבד שהתמלאו התנאים הנדרשים שנקבעו בחיקוק, במידה שנמסר לפי סעיף 145(א1) מאת גורם מאשר או בהיתר".

<תומר רוזנר: סעיף קטן (ד) תוקן בעקבות הסתייגות שהתקבלה במהלך הדיונים.

<רוני טיסר: "(ד) לעניין הרשאה כאמור בסעיף 261(ה), הסמכויות הנתונות לפי סעיף זה לרשות הרישוי, יהיו נתונות למי שהוקנתה לו הסמכות להוצאת הרשאה.

<רוני טיסר: "

<תומר רוזנר: אני לא בטוח שצריך לכתוב "כאמור בסעיף 261(ה)" כי יש גם הרשאות אחרות בחוק.

<שירה ברנד: כתוב שזה רשות רישוי.

<תומר רוזנר: ומה עם חברת החשמל?

<תומר רוזנר: מי נותן את ההרשאה שם?

<בינת שוורץ: תלוי.

<בינת שוורץ: אם זה שטח פתוח – מתכנן המחוז ביחד עם מהנדס העיר, ואם זה שטח בנוי – רק מהנדס העיר.

<בינת שוורץ: אלה הכללים.

<יהודה זמרת: אבל זה לא הרשאה כמשמעותה בסעיף 261(ה).

<שירה ברנד: זה לא אותה הרשאה.

<יהודה זמרת: זה "היתר, לרבות הרשאה".

<יהודה זמרת: המנגנון שם אולי קורא לזה הרשאה, אבל היא לא הרשאה של סעיף 261, לכן זה לא חל.

<תומר רוזנר: אז מי ייתן את ההרשאה?

<תומר רוזנר: רשות הרישוי המקומית תיתן את אישור דחיית העבודה?

<שירה ברנד: לא, זה לא עבודה לפי היתר.

<יהודה זמרת: זה לא עבודה לפי היתר ואני לא בטוח שצריך היתר לתחילת ביצוע עבודות, כי היתר לתחילת ביצוע עבודות זה על עבודות טעונות היתר.

<תומר רוזנר: "היתר, לרבות הרשאה", כידוע.

<שירה ברנד: לא ההרשאה הזאת.

<תומר רוזנר: מי אמר?

<יהודה זמרת: אבל "הרשאה" זה הרשאה לפי סעיף 261.

<תומר רוזנר: מי אמר?

<תומר רוזנר: ממש לא.

<תומר רוזנר: "היתר, לרבות הרשאה", נקודה.

<בינת שוורץ: בכל מקרה, כדאי לשמור על אותו עיקרון שאומר שמי שנותן את ההרשאה, בין אם הרשאה מסוג זה או מסוג זה, הוא שנותן את אישור תחילת ביצוע העבודות.

<תומר רוזנר: נכון.

<תומר רוזנר: לכן אני מציע למחוק את המילים "כאמור בסעיף 261(ה)".

<בינת שוורץ: כדי לשמור על העיקרון הזה.

לחוק העיקרי: עמוד 69, סעיף 158יד(ב)(3).

לחוק העיקרי: בנוסף לסמכות של מכון הבקרה להפעיל בקרים מורשים, הם יוכלו להפעיל בקרים.

לחוק העיקרי: סעיף 158טו(א)(1), בעקבות הסתייגויות שהתקבלו.

לחוק העיקרי: לגבי מנהל בקרת תכן ומנהל בקרת ביצוע, להוראה שתחול בנוסף להוראות שחלות לגביהם מתווספת הדרישה שהם יהיו רשומים כבקרים כאמור בסעיף ה'.

לחוק העיקרי: בסעיף קטן (ג) אקרא את הנוסח.

לחוק העיקרי: בעמוד 72, סעיף קטן (ד), שקבע כי "מכון בקרה לא יפעיל את סמכויותיו לפי חוק זה אם חדל להתקיים לגביו תנאי מהתנאים למתן הרישיון לפי סעיף זה" – נמחק, מכיוון שחלק מהתנאים לא ברורים ולכן לא נכון לקבוע הוראה גורפת הקובעת שהמכון לא יוכל להפעיל את סמכויות.

לחוק העיקרי: עם זאת, בהמשך אקרא סעיפים שנותנים פתרון לעניין אי מילוי אחד מהתנאים, שיש חובה לדווח על כל שינוי שנוצר.

לחוק העיקרי: עמוד 74, סעיף 158יח לחוק העיקרי, העוסק בהעסקת בקר מורשה במכון בקרה.

לחוק העיקרי: בעמוד 76, סעיף 158יט, בעניין בקרים מורשים, בסעיף קטן (ה), בפסקה (7).

לחוק העיקרי: לעניין המקרים בהם שר הפנים או השר הממונה רשאים להתלות או לבטל הרשאה של בקר מורשה נוספה פסקה (7), במקרה שהבקר המורשה התנהג התנהגות בלתי הולמת.

זבולון כלפה: יש איזו הגדרה מה זה "התנהג התנהגות בלתי הולמת"?

זבולון כלפה: נהיגה בשכרות זה התנהגות בלתי הולמת?

<תומר רוזנר: יכול להיות.

<תומר רוזנר: זה הרי כמו עובד מדינה, זה מקביל לעובד מדינה.

זבולון כלפה: יש באיזה מקום הגדרה של "התנהגות בלתי הולמת"?

<תומר רוזנר: לא.

<תומר רוזנר: אין הגדרה.

<תומר רוזנר: יש התייחסות בפסיקה.

<תומר רוזנר: ארחיב במקצת כי זה חשוב.

<תומר רוזנר: הבקרים המורשים האלה באים בעצם במקום עובדי השירות הציבורי, יש פה איזה סוג של הפרטה.

<תומר רוזנר: אנחנו נותנים להם את הסמכות לתת אישורים בעצם במקום רשויות המדינה.

זבולון כלפה: במקום לנסוע בכביש 6 במהירות 110 קמ"ש נסעתי במהירות 150 קמ"ש.

זבולון כלפה: זה התנהגות בלתי הולמת?

<תומר רוזנר: אני לא יודע.

<תומר רוזנר: אני לא חושב שעובד מדינה כלשהו הועמד לדין על כך שהוא נסע במהירות מופרזת, אלא אם כן הוא שוטר, ייתכן שאז זה התנהגות לא הולמת.

<תומר רוזנר: זה תלוי בנסיבות.

<תומר רוזנר: אבל אם מתברר למשל שאותו אדם עוסק בפעילות שהיא בתחום האפור, נאמר כך, לווה או מלווה כספים בשוק האפור ואז הוא בעצם חשוף לסחיטה ויכול להיות ששיקול הדעת שלו יוטה בשל כך שהוא חשוף לסחיטה, ייתכן שבמקרה כזה צריך לאפשר לשר שמינה אותו, כמובן אחרי שהוא נותן לו הזדמנות להשמיע את הטענות שלו והוא בודק את הדברים וזה לא דבר שנעשה באופן שרירותי- - -

<שירה ברנד: זה לא סעיף חובה.

<שירה ברנד: זה סעיף רשות.

<שירה ברנד: הוא רשאי לשקול.

<תומר רוזנר: בוודאי.

<תומר רוזנר: זה בעצם סוג של מעין "דיל" משמעתי לאותם גורמים, שהם במגזר הפרטי אבל עדיין אנחנו רוצים שיהיו באיזה סטנדרט גבוה יותר מהסטנדרט שאנחנו מצפים במגזר הפרטי בדרך כלל.

<רוני טיסר: עמוד 80, סעיף 158כ, סעיף קטן (ט).

<רוני טיסר: "(ט) על אף האמור בסעיף קטן (ח), בקר מורשה רשאי לקבוע, שנדרשים תיקונים בבקשה להיתר או שינויים בביצוע העבודות לפי היתר, אף שאינם נדרשים לפי הוראות החיקוק שלגביו קיבל הרשאה או לפי הנחיות והוראות הגורם המאשר, ובלבד שהתקיימו כל אלה: (1) נתקבלה לעניין זה הנחיית הגורם המאשר, שר הפנים רשאי לקבוע המועדים לקבלת הנחיית הגורם המאשר לעניין זה.

<רוני טיסר: (2) לא יהיה בתיקונים או בשינויים כאמור משום הקלה מהנחיות ומהוראות הגורם המאשר.

<רוני טיסר: (3) אם מצא כי אם לא תתוקן הבקשה להיתר או שלא יבוצעו השינויים הנדרשים בעבודות לפי ההיתר, יש חשש ממשי לשלום הציבור, לבריאותו, לביטחונו או לבטיחותו או שיש סכנה לפגיעה מהותית באיכות הסביבה או להפרעה בלתי סבירה לאדם מסוים או לציבור.

<רוני טיסר: " בסעיף 158כב, במקום "ימים" יבוא "ימי עבודה".

<רוני טיסר: בסעיף 158כג, בהמשך למה אמרנו על הביטול של הסעיף שקובע בצורה גורפת איסור על הפעלת סמכות במקרה שלא מתקיימים התנאים, הוספנו סעיף.

<רוני טיסר: בעמוד 86, שעוסק בסעיף 158כח, בעניין עיצום כספי, בהמשך להוראה בה חייבנו למסור הודעה על כל שינוי שנוצר אנחנו מוסיפים עיצום כספי.

<רוני טיסר: מתקנים גם את פסקה (ב)(5) שנוגעת לחובות הדיווח הכלליות: "(5) הפר חובות דיווח לפי סעיף 158כג(א)", ומוסיפים את פסקה (6), לעניין אפשרות להטלת עיצום כספי, אם הוא "הפר חובות דיווח שקבע שר הפנים לפי סעיף 158כג(ב) המנויים בתוספת השביעית".

<רוני טיסר: אגיד רק לצורך הפרוטוקול שאנחנו נוסיף – זה לא מופיע בנוסח – תוספת שביעית, שכרגע תהיה ריקה.

<רוני טיסר: סעיף קטן (ד), בהמשך לעיצומים הכספיים והדברים הקבועים בתוספת השביעית: "(ד) שר הפנים, בהסכמת שר המשפטים ובאישור ועדת הפנים של הכנסת, רשאי לשנות את התוספת השביעית לחוק".

<רוני טיסר: בעמוד 86, אחרי סעיף 206 לחוק העיקרי, אנחנו מוסיפים עבירה פלילית לעניין מכון בקרה שפועל ללא רישיון.

<רוני טיסר: אקרא את הנוסח.

<רוני טיסר: תיקון סעיף 214 לחוק העיקרי, בסעיף 48ג להצעת החוק.

<רוני טיסר: בסעיף 216א כבר הסברנו את העיקרון.

<רוני טיסר: אקרא את הנוסח ורק אגיד שאנחנו צריכים לדייק את הנוסח.

<רוני טיסר: זה חל במקרים של היתר בדרך אוטומטית, ברישוי בדרך מקוצרת.

מירי רגב: תעברו טוב-טוב על הסעיפים, תוודאו שלא שכחתם לקרוא משהו, כי אחרת מחר תהיה לנו בעיה בהצבעה.

<תומר רוזנר: בעמוד 93, בסעיף 49 להצעת החוק שמתקן את סעיף 261 לחוק העיקרי, בסעיף שמתקן את סעיף קטן 261(ד), המילים "או סוגי עבודות ומיתקנים לפי סעיף 145(ו) " – יימחקו.

<תומר רוזנר: התיבה הזאת תימחק בעקבות קבלת ההסתייגויות הרבות שהוגשו.

מירי רגב: זה בעצם חברת החשמל.

מירי רגב: זה בעצם אותה הסתייגות שרוצה גם חברת הגז.

מירי רגב: חברת הגז בעצם רוצה את אותו דבר כמו חברת החשמל וכרגע, עד שאנחנו לא מבינים שזה "נסגר", זה עדיין לא "נסגר".

<רוני טיסר: עמוד 93, סעיף 52 להצעת החוק, סעיף קטן (ד).

<רוני טיסר: כמו כן הסכמנו שבעת ההתייעצות, בהמשך להסתייגויות- - -

<תומר רוזנר: בעקבות הסתייגויות שהוגשו לנושא הזה הוסכם – זה עדיין לא מופיע אצלכם בנוסח אבל זה ינוסח עד מחר – שתימסר הודעה לרשות המקומית, מה שהציעה גברת שוורץ.

מירי רגב: שרשות מקומית תדע ולא תופתע.

<תומר רוזנר: היא הציעה יותר מזה.

<תומר רוזנר: היא הציעה, והוועדה שמחה לקבל, שבדיון ההתייעצות שיתקיים במועצה הארצית, כאשר השר מבקש התייעצות עם המועצה הארצית בנושא של הוצאת הצו הזה לביצוע העבודות הזמניות, ישתתף ראש הרשות המקומית הנוגעת בדבר, שבתחומה אמורות להתבצע העבודות, או נציג אחר שהוא ימנה לעניין זה.

מירי רגב: בסדר גמור, מצוין.

<רוני טיסר: סעיף קטן (ה) – העברנו את ההוראה כי "ביצוע העבודות לפי סעיף זה, יהיה כפוף להוראות לפי חוק שעניינן תכן הבנייה".

<רוני טיסר: זה יהיה הוראה כללית ולא הוראה שקשורה לסמכות השר.

<רוני טיסר: בעמוד 97, סעיף קטן (ד) לסעיף 5.

מירי רגב: מה עם עמוד 93, סעיף קטן (ד)?

<רוני טיסר: אמרנו.

מירי רגב: שמישהו מהממשלה יעבור על כל ההסתייגויות, לראות שלא פספסנו משהו.

מירי רגב: אתם עם הבירוקרטיה שלכם, של היועצים המשפטיים – אנחנו בסוף לא נצביע על משהו בגלל זה.

<תומר רוזנר: האם לקרוא את השינויים בתוספת השישית לגבי דיור בר-השגה?

<תומר רוזנר: צריך להחליט.

<תומר רוזנר: בואו נסיים את החלק הזה, יש לנו עוד כמה דברים קטנים, ואז תתקבל החלטה.

מירי רגב: בכל מקרה צריך הקראה לגבי המועצות האזוריות אם אנחנו מכניסים שינוי, אז באותה הקראה נקרא גם את התיקונים בתוספת השישית.

<רוני טיסר: בעמוד 110, סעיף 56 להצעת החוק, שעוסק בתקנות, הנחיות והוראות ראשונות.

<רוני טיסר: נאמר בדיון אבל נשמט מהנוסח להצבעות – אקרא את הנוסח:

<רוני טיסר: כמו כן תתווסף הוראת מעבר לעניין מקרקעי ישראל, ואקרא אותה.

<רוני טיסר: זאת אומרת, ההוראה לעניין מקרקעי ישראל וקציבת הזמן תחול רק על היתרים שהוגשו מיום התחילה ואילך.

<רוני טיסר: הערה כללית לגבי הרישוי.

<רוני טיסר: כל הסעיפים שנוספו שקשורים למכון בקרה ולרישוי יידחו לאותה תחילה כמו כל סעיפי הרישוי במכון הבקרה.

מירי רגב: גלעד קרן, מה שהעברתי לך מבוני הארץ, השאלה ששאלתי אותך, זה נכלל בהצעת החוק?

<גלעד קרן: זה המצב.

<רוני טיסר: בסעיף קטן (ה), תחילתן של ההוראות הנוגעות למכון הבקרה והרישוי לא יהיו "18 חודשים מיום פרסומו של חוק זה" אלא יהיו "ביום כ' בטבת השתע"ו (1 בינואר 2016)".

<רוני טיסר: אנחנו מוסיפים הוראת תחילה לעניין סעיף 214 לחוק העיקרי כנוסחו בסעיף 48ג לחוק הזה, גם ל-1 בינואר 2016.

<רוני טיסר: וכן לסעיף 216א לחוק העיקרי, כנוסחו בסעיף 48(ד) לחוק הזה, וגם לסעיף העונשין, סעיף 206.

<רוני טיסר: בעמוד 113, סעיף קטן (ד), לעניין סעיף 58 להצעת החוק, הוראות מעבר.

<רוני טיסר: אקרא את כל הסעיף.

מירי רגב: אנשי חברת החשמל, למה אתם עוד פה?

מירי רגב: הקראנו את ההסתייגות.

מירי רגב: אתם לא סומכים עלינו יותר?

<ארז סרי: עד שזה לא נגמר, זה לא נגמר.

מירי רגב: חשבתי לרגע שאתם מחכים לעוד מתנה היום.

מירי רגב: ..

<רוני טיסר: אקרא בעמוד 114 שני סעיפים שהיו בנוסח שפורסם לפני שבועיים אבל לא הוקראו, אז נקרא אותם לשם התייחסות, אם צריך.

<רוני טיסר: סעיף קטן (י) וסעיף קטן (יא), עדיין בהוראות המעבר.

<שירה ברנד: חסר הסעיף על האגרות, שסיכמנו עליו, בנוגע לסמכות השר.

<תומר רוזנר: נכון, את זה סיכמנו היום.

<תומר רוזנר: סיכמנו שבסעיף שמתייחס לתקופה שבה צריך לתת היתר בנייה, ייאמר כי "שר הפנים יהיה רשאי לקבוע הוראות בעניין איחור בלתי סביר במתן היתר, ובמקרה שקיים איחור בלתי סביר כאמור יוחזרו או לא ישולמו"- - -

<יהודה זמרת: שר הפנים יהיה רשאי- -

מירי רגב: להפחית משיעור האגרה.

<יהודה זמרת: - -לקבוע כללים להחזר.

<יהודה זמרת: זה בעצם לא להפחית אלא יכול להיות החזר.

<תומר רוזנר: לא תמיד זה החזר.

<שירה ברנד: או החזר, או מראש לא לגבות יותר.

<תומר רוזנר: "יופחת שיעור האגרות בשיעור של 50 אחוזים".

<יהודה זמרת: לא.

<יהודה זמרת: אולי 50%, אולי 70%, תלוי במידת האיחור.

<שירה ברנד: יש לו סמכות להפחית.

<תומר רוזנר: זה מה שהציע חבר הכנסת.

<יהודה זמרת: פעם יכול להיות 75% ופעם יכול להיות 25%, אם האיחור בשבוע.

מירי רגב: לפי שיעורים שהשר יקבע.

מירי רגב: אני מציעה שנלך עכשיו לחדר האחורי, היועצים המשפטיים בלבד.

מירי רגב: אנחנו מחכים לארז קמיניץ ולבינת שוורץ כדי "לסגור" את הסוגיה הזאת.

<תומר רוזנר: קודם תשאלי אם למישהו יש התייחסות לדברים שנאמרו עד עכשיו.

מירי רגב: רוני טיסר ובני ארביב, אני מציעה שתבדקו אם לא שכחנו איזו הסתייגות בשל העייפות בעקבות הימים והלילות שאתם יושבים על החוק הזה.

מירי רגב: תראו שלא שכחנו לקרוא משהו.

מירי רגב: אני לא רוצה מחר לקרוא הסתייגויות בוועדה, אחרת ניכנס לסחרור.

<תומר רוזנר: למעט שלושה דברים שעדיין לא דיברנו עליהם.

מירי רגב: היום אנחנו "סוגרים" את עניין המועצות האזוריות ואת עניין הדיור בר-השגה.

מירי רגב: הדבר היחיד שנקרא מחר זה אם השר סילבן שלום "יסגור" עם השרים האחרים את עניין ההטמנה של צינורות הגז הטבעי כמו בחברת החשמל.

מירי רגב: זה הסתייגות אחת למחר.

<שמואל תורג'מן: לא הצלחנו.

<קונסטנטין בלוז: ניסינו ואנחנו לא מסוגלים להביא את זה עד מחר.

מירי רגב: לא מסוגלים.

מירי רגב: אז תביאו את זה בתיקון חקיקה אחר.

<קונסטנטין בלוז: השרים נמצאים בחוץ לארץ וזה בעייתי.

מירי רגב: אבל יש להם טלפונים, בחוץ לארץ יש טלפונים.

מירי רגב: אנחנו בעידן דיגיטלי מתקדם ואתם במשרד התשתיות והאנרגיה מבינים את זה.

מירי רגב: אז תדברו איתם בחוץ לארץ.

מירי רגב: מה הבעיה?

מירי רגב: יש להם עוזרים.

<קונסטנטין בלוז: הם לא יאשרו בלי האישורים של היועצים המשפטיים שלהם.

מירי רגב: הבנתי.

מירי רגב: אם כך, אנחנו "יורדים" מההסתייגות הזאת ואתם תביאו הצעה מסודרת.

מירי רגב: אני מבטיחה, ברגע שתגישו אותה, להביא אותה להצבעה בוועדה מהר ככל הניתן, אני מבטיחה לכם.

מירי רגב: בגלל שזה חוק שהוא חלק מחוק התכנון והבנייה, אני מבטיחה לכם להביא את זה להצבעה בוועדת הפנים והגנת הסביבה מהר ככל הניתן.

מירי רגב: נעלה את הצעת החוק בפטור למליאה לקריאה ראשונה.

<שמואל תורג'מן: יש עוד משהו שאנחנו עוד יכולים לעשות הלילה?

<שמואל תורג'מן: אני רוצה לציין שנקבעה לנו ישיבה עם היועץ המשפטי כבר לפני שבוע וחצי וזה נדחה ונדחה ונדחה.

מירי רגב: הבנתי.

מירי רגב: אני אומרת לך "טיפ" לגבי ההמשך.

מירי רגב: הישיבה לא צריכה להיות עם היועץ המשפטי של הוועדה.

מירי רגב: הישיבה צריכה להיות עם הממשלה.

מירי רגב: ברגע שתבואו כגוף מאוחד, כמו שבאו אנשי חברת החשמל, כגוף מאוחד, כשיש הסכמה של שר הפנים, של שרת המשפטים, אז לוועדה יהיה יותר פשוט.

מירי רגב: אין כאן נושא עקרוני שבשלו אפיל את ההצעה.

מירי רגב: אבל כשאתה בא אליי ואני מבקשת לשמוע את עמדת הממשלה, והממשלה אומרת לי שבוועדת השרים לענייני חקיקה הגז הוחרג באופן ודאי אז אני לא יכולה להביא משהו כזה, כי הכובע השני שלי הוא גם הגנת הסביבה.

מירי רגב: פספסתם את התהליך הנכון שעושים.

מירי רגב: אנחנו יוצאים להפסקה של כחצי שעה.

מירי רגב: אני מחדשת את ישיבת ועדת הפנים והגנת הסביבה להמשך דיון בסוגיית ההסתייגויות, לקראת ההצבעה מחר, בחוק התכנון והבנייה (תיקון מס' 102), התשע"ג-2013.

מירי רגב: אני מבקשת מהמשנה ליועץ המשפטי לממשלה, ארז קמיניץ, לקרוא את הסיכומים שאליהם הגענו בשני נושאים, בסוגיית דיור בר-השגה ובסוגיית המועצות האזוריות.

מירי רגב: קודם כול חבר הכנסת זבולון קלפה צריך "למשוך" את ההסתייגות שלו, לטובת הפרוטוקול.

זבולון כלפה: כן, "משכתי".

מירי רגב: חבר הכנסת זבולון קלפה "משך" את ההסתייגויות שהוא הגיש, לטובת הפרוטוקול.

מירי רגב: אני מבקשת לקרוא את הסעיפים שסוכמו גם עם שר הפנים.

<ארז קמיניץ: בסעיף 62א לחוק העיקרי, בסעיף 27 להצעת החוק, פסקה (16)(ב) תסומן "(1)" ואחריה יבוא: "(2) שר הפנים רשאי בצו לקבוע מועצות אזוריות נוספות שאינן בתחום מחוזות הצפון והדרום, שיחולו עליהן הוראות פסקת משנה זאת.

<ארז קמיניץ: השר יפעיל את סמכותו לפי אמות מידה שיקבע לעניין זה, באישור ועדת הפנים והגנת הסביבה של הכנסת.

<ארז קמיניץ: אמות המידה יתייחסו, בין היתר, למצבה הסוציו-אקונומי של המועצה האזורית ולמידת הפגיעה שעלולה להיגרם ברשויות העירוניות הסמוכות לה בשל מתן הסמכות האמורה.

<ארז קמיניץ: הוחלו הוראות פסקת משנה זו על המועצה האזורית כאמור לא תחול עליה הוראת פסקת משנה (ג)".

מירי רגב: יש מישהו מהממשלה שמתנגד לסעיף הזה?

מירי רגב: משרד הפנים?

<יהודה זמרת: לא.

מירי רגב: משרד הפנים לא מתנגד לזה.

מירי רגב: משרד המשפטים כמובן אישר את זה.

מירי רגב: היועץ המשפטי של הוועדה, לטובת הפרוטוקול אנא הסבר את המשמעות של הסעיף הזה.

<תומר רוזנר: בעקבות הסיכומים עם הממשלה ההצעה כפי שהונחה בפני הוועדה התייחסה למחוזות הצפון והדרום שבהם יתנו זכויות בבנייה בדומה לרשות עירונית.

יעקב אשר: נראה פה כמו אחרי קרב אגרוף.

מירי רגב: האמת היא שקרב אגרוף קל יותר מהקרב הזה.

מירי רגב: בשעה 20:50 הצטרף לדיון גם חבר הכנסת יעקב אשר.

יעקב אשר: מי ניצח?...

מירי רגב: אין מנצחים ואין מפסידים.

מירי רגב: ..

<תומר רוזנר: למחוזות הצפון והדרום נתנו זכויות כמו ברשות עירונית לגבי בנייה בלתי רוויה, ולגבי מועצות אזוריות שאינן במחוזות הצפון והדרום נקבעו זכויות מופחתות, שבעצם הן מצומצמות מאוד יחסית לאותן מועצות אזוריות בצפון ובדרום.

<תומר רוזנר: בעקבות פניות שקיבלה יושבת-ראש הוועדה בנושא הזה ממועצות אזוריות נמצא כי יש מקום לאפשר לשר הפנים, לפי אמות מידה שיקבע באישור ועדת הפנים, להרחיב את רשימת המועצות האזוריות שעליהן יחולו הזכויות שדומות לרשויות עירוניות בבנייה רוויה גם במחוזות אחרים.

<תומר רוזנר: למעשה מדובר במחוז המרכז.

מירי רגב: חברי הכנסת, אלה ההסתייגויות.

מירי רגב: יש לכם התייחסות לסעיף הזה או שאתם מברכים עליו, חברי הכנסת זבולון קלפה ויעקב אשר?

זבולון כלפה: אני מברך עליו.

זבולון כלפה: אני שואל עוד פעם לגבי זמן התחילה של הדבר הזה.

מירי רגב: באופן מיידי, מרגע אישור החוק.

מירי רגב: ברגע שיאושר החוק השר צריך לגבש אמות מידה ולאשר את אמות המידה.

זבולון כלפה: אפשר להעביר אלינו את הנוסח הזה?

מירי רגב: כן.

מירי רגב: אחרי שכבר קראנו אותו והסרת את ההסתייגויות שלך, כן.

מירי רגב: יעקב אשר, יש לך הערות?

מירי רגב: אתה לא חייב להגיב.

מירי רגב: ההצעה הזאת תגיע מחר להצבעה, בעזרת השם.

מירי רגב: עכשיו נעבור לנוסח לגבי דיור בר-השגה.

יעקב אשר: מה קורה עם נושא המינהל?

<קריאה: עכשיו מגיעים לזה.

<ארז קמיניץ: ביחס לדיור בר-השגה הגענו לכמה הסכמות.

<ארז קמיניץ: קודם כול, ביחס לסעיף 62א1(1)(א) הגענו להסכמות כדלקמן.

<ארז קמיניץ: אנחנו בעצם מדברים על מה שמכונה בהצעה "קרקע פרטית".

<ארז קמיניץ: בקרקע פרטית אפשר לתת תמריצים לטובת דיור בר-השגה של 120% עד שתי קומות, של 85% בין 3-9 קומות, ומ-10 קומות ומעלה 60%.

יעקב אשר: לא הבנתי.

יעקב אשר: אני מבקש הסבר.

<ארז קמיניץ: אנחנו מדברים על הסעיף שעוסק בתמריצים לדיור בר-השגה.

זבולון כלפה: הגדלת זכויות בנייה בעצם.

יעקב אשר: אתם מכניסים גם קרקע פרטית לעסק?

מירי רגב: בעיקר קרקע פרטית.

יעקב אשר: רק לגבי דיור בר-השגה?

<ארז קמיניץ: כן.

<ארז קמיניץ: יש סעיף שעוסק בקרקע פרטית, בשאלת תמריצים לדיור בר-השגה.

<ארז קמיניץ: הוא נותן עוד זכויות.

<ארז קמיניץ: אם במקום רגיל נתתי 100% זכויות אז פה נותנים 120%.

<ארז קמיניץ: נוסיף עוד זכויות כדי לתמרץ דווקא דיור בר-השגה.

<ארז קמיניץ: עלתה שאלה מה היא קרקע פרטית לעניין זה.

<ארז קמיניץ: הגענו להסכמה.

<ארז קמיניץ: קרקע פרטית קודם כול היא קרקע בבעלות פרטית, שרשומה במרשם המקרקעין כבעלות פרטית, והיא גם קרקע שהיא בחכירה לדורות לפלוני או אלמוני.

<ארז קמיניץ: עכשיו נשאלה השאלה, החכירה לדורות ממתי ועד מתי.

<ארז קמיניץ: אסביר.

<ארז קמיניץ: יש שלוש קבוצות של החכרה לדורות.

<ארז קמיניץ: קבוצה ראשונה היא קבוצה של חוזים שניתנה בהם זכות חכירה לדורות לפני 5 שנים, בשנת 2009 ולפני כן.

זבולון כלפה: דרך אגב, בהגדרה בחוק זה כתוב בדיוק להיפך.

זבולון כלפה: הקבוצה הראשונה בהצעת החוק היא של מי שנערך איתם הסכם לאחר שנת 2009.

מירי רגב: זה לא משנה.

<ארז קמיניץ: יש שלוש קבוצות שאליהן אנחנו מתייחסים בבואנו להכריע מה היא קרקע פרטית ומה אינה קרקע פרטית לצורך הסעיף הזה.

<ארז קמיניץ: קבוצה ראשונה היא קבוצת החוזים שחתמה רשות מקרקעי ישראל עם קבלנים אחרי תחילת החוק, היינו החל מ-1 באוגוסט 2014.

<ארז קמיניץ: לגבי הקבוצה הזאת אנחנו אומרים שלמשך שנתיים אנחנו רואים את הקרקע- - -

מירי רגב: למה נקבע 1 באוגוסט?

<תומר רוזנר: זה מועד תחילתו של החוק.

מירי רגב: למה החוק ייכנס לתוקף רק בעוד 3 חודשים?

<תומר רוזנר: כי צריכים להיערך.

<ארז קמיניץ: עד שכולם מתארגנים.

מירי רגב: או כי ב-3 החודשים האלה שר הבינוי והשיכון יגמור כמה דברים?

<ארז קמיניץ: לא בגלל זה.

מירי רגב: אני לא אישרתי את ה-3 חודשים.

מירי רגב: למה 3 חודשים?

מירי רגב: כדי שהוא יגמור את כל החוזים שלו?

<ארז קמיניץ: אבל זה לא משנה.

<ארז קמיניץ: אנחנו ממילא נותנים שנתיים לחוזים האלה.

מירי רגב: עוד פעם אתה "עושה לי סיבוב"?

<ארז קמיניץ: לא, לא, זה לא "סיבוב".

<ארז קמיניץ: אמרנו שנתיים ממילא, אז מה זה משנה?

זבולון כלפה: תיקנו את זה ל-3 שנים.

מירי רגב: שנתיים.

<ארז קמיניץ: יש שלוש קבוצות.

<ארז קמיניץ: קבוצה ראשונה היא קבוצה של החוזים החדשים שנחתמים מיום תחילת החוק ואילך.

<ארז קמיניץ: הקבוצה הזאת במשך השנתיים מיום תחילת החוק אנחנו לא מתייחסים אליהם כקרקע פרטית אלא כקרקע ציבורית.

<ארז קמיניץ: המשמעות של קרקע ציבורית – אי אפשר להחיל עליהם את סעיף התמריצים הזה כי הם לא נחשבים קרקע פרטית.

<ארז קמיניץ: קבוצה שנייה היא קבוצה של החוזים שנחתמו בין 1 באוגוסט 2009 ובין מועד תחילת החוק.

<ארז קמיניץ: זאת קבוצה של חוזים שכרגע תלויים באוויר מבחינת מדינת ישראל, משרד הבינוי והשיכון ורשות מקרקעי ישראל.

<ארז קמיניץ: אלה חוזים שהביעו לגביהם חשש שאם נחיל עליהם את התמריצים האלה הם יעכבו במאוד.

<ארז קמיניץ: ביחס לחוזים האלה אנחנו אומרים שבמהלך תקופה של 3 שנים מיום תחילת החוק לא נתייחס אליהם כקרקע פרטית והתמריצים לא יחולו.

<ארז קמיניץ: הקבוצה השלישית היא קבוצה של קרקעות שלגביהן נחתמו חוזים עם רשות מקרקעי ישראל לפני 1 באוגוסט 2009.

<ארז קמיניץ: אנחנו אומרים שקרקע ביחס לחוזים האלה היא קרקע פרטית לצורך הסעיף הזה, ומשכך ניתן להפעיל על הקרקע הזאת את התמריצים האלה ללא שום מגבלה כבר ממועד תחילת החוק.

<ארז קמיניץ: זה הסכמה אחת.

<ארז קמיניץ: הסכמה שנייה נוגעת לתוספת השישית.

יעקב אשר: נתקבלה החלטה על גובה התמריץ?

זבולון כלפה: בזכויות הוא הוגדל.

זבולון כלפה: עד שתי קומות – 120%, בין 3-9 קומות – 85%, ומעל 10 קומות – 60%.

יעקב אשר: זה בעצם אומר גם על שטחים- - - בלי הגבלה?

<ארז קמיניץ: גם בנוי וגם לא בנוי.

יעקב אשר: יפה.

יעקב אשר: ואיפה ההתייחסות פה לנושאים של צורכי הציבור ודברים מן הסוג הזה?

<תומר רוזנר: זה חייב להיות.

<יהודה זמרת: לא ניתן יהיה לאשר תוכנית אם לא יהיו בה שטחים לצורכי ציבור.

יעקב אשר: יפה.

יעקב אשר: פה משרד המשפטים לא קפץ ושאל מה פתאום בקרקע פרטית?

<תומר רוזנר: זה רק תמריץ.

<תומר רוזנר: כלומר, לא מחייבים את מגיש התוכנית.

יעקב אשר: בסדר גמור, אבל אוטומטית אתה נותן.

יעקב אשר: דיברתי לגבי ה"ויפללא" שאם רוצים להגדיל את מלאי הדירות שיעשו את זה בקרקע פרטית, ואז קפצתם כולכם.

מירי רגב: כי שם זה מיועד לקרקע- - -

<ארז קמיניץ: זה משהו אחר.

<ארז קמיניץ: זה תוכניות בסדר גודל אחר.

<ארז קמיניץ: הוותמ"ל הוא עולם אחר לחלוטין.

<ארז קמיניץ: אבל זה לדיון אחר.

<ארז קמיניץ: בתוספת השישית הגענו להסכמות כדלקמן.

<ארז קמיניץ: ביחס לעיצומים הכספיים, סעיף 14 לתוספת, בפרק ו', העיצומים הכספיים כאן הם בשורה של נושאים.

<ארז קמיניץ: הסכמנו להוריד את פסקאות (2) ו-(4) שעוסקות בהשתתפות בהוצאות אחזקה וניהול ובתשלומים נוספים שאינם דמי שכירות.

<ארז קמיניץ: שני הנושאים הללו ימצאו מענה לא באמצעות עיצומים כספיים אלא באמצעות כלים חוזיים ביחסים שבין המשכיר והשוכר.

<ארז קמיניץ: אנחנו נוסיף להגדרות, או לאחד הסעיפים הראשונים בתוספת, אמירה, שכל הוראה שתיקבע בתוספת, או בתקנות לפיה ביחס להוראות האלה, תיחשב חלק מחוזה השכירות.

<ארז קמיניץ: המשמעות של הדבר הזה היא שאם שוכר מצא שדרשו ממנו- - -

מירי רגב: את כל זה "סגרנו" עם מנכ"ל משרד הבינוי והשיכון בצהרים, הכול.

זבולון כלפה: גברתי היושבת-ראש, אני לא השר ולא המנכ"ל, אני עצמאי.

<ארז קמיניץ: המשמעות של הדבר הזה היא שהשוכר יכול לפנות לבית המשפט ולהגיד: חלק מתנאי החוזה שכרתתי עם המשכיר הם מה שנקבע בתקנות לעניין הוצאות אחזקה וניהול, ולכן אם המשכיר לא עמד בזה יש פה הפרה של החוזה ואפשר לתבוע את זה בהפרה חוזית עם כל הסעדים החוזיים הנלווים לזה.

<ארז קמיניץ: זה עניין אחד.

<ארז קמיניץ: דבר נוסף, סעיף 13 עוסק בפניות ציבור.

<ארז קמיניץ: המנהל שמונה פה לפי התוספת הזאת נקרא, לפי הסעיף הזה, לברר פניות ציבור בכל הקשור לתוספת, להפעלתה של התוספת, להתנהגותו של משכיר אל מול שוכר.

<ארז קמיניץ: סיכמנו שאם יש הכרעה של המנהל, אחרי שהוא בירר פנייה כזאת או אחרת של הציבור, שהמשכיר פעל בצורה לא נכונה או לא ראויה, יכול השוכר להשתמש בהכרעה הזאת כראיה לכאורה בהליך משפטי, ככל שהוא יפנה לבית המשפט.

יעקב אשר: מה זה דיור בר-השגה בשטח פרטי?

<תומר רוזנר: זה התמריצים האלה שציינו.

יעקב אשר: את זה הבנתי.

יעקב אשר: אבל מה ההגדרה של "דיור בר-השגה"?

<תומר רוזנר: אותו דבר.

יעקב אשר: גם שכירות לטווח ארוך?

מירי רגב: כן, בטח.

מירי רגב: הכול אותו דבר.

זבולון כלפה: 10 שנים לפחות.

<תומר רוזנר: קביעת המנהל היא כמו בהסדר של קביעת הממונה על הגבלים עסקיים, באותו ניסוח.

<ארז קמיניץ: אני לא בטוח בכך.

<תומר רוזנר: אחרי כן נסתכל על זה, אבל זה מה שאני זוכר.

<ארז קמיניץ: אנחנו אומרים שזה ראיה בהליך המשפטי, ככל שיתנהל, בין השוכר והמשכיר.

<תומר רוזנר: בסדר גמור.

יעקב אשר: לגבי התמריצים בזכויות, זה יותר תכנוני.

יעקב אשר: אם היתה קרקע מסוימת – זה מעבר למה שהיה?

<יהודה זמרת: זה ביחס לתוכנית המחוזית הקודמת שהיתה שם.

יעקב אשר: והקלות וכל זה?

יעקב אשר: זה כולל ההקלות?

יעקב אשר: מה קורה עם תמ"א 38?

<יהודה זמרת: לא הגבלנו אותם.

יעקב אשר: התמריץ הוא מאיפה?

יעקב אשר: מאיזה גג?

יעקב אשר: ברגע שאתה עושה את זה לגבי שטח פרטי, וגם אם הוא מבונה, השאלה אם יחשיבו את זה.

<יהודה זמרת: אם יש מקבץ תוכניות שחלות על השטח, כמה תוכניות שהוועדה המחוזית אישרה, זה מהמקבץ.

יעקב אשר: כולל תמ"א 38?

<ארז קמיניץ: תמ"א 38 היא בלי קשר.

יעקב אשר: אי אפשר להוסיף עליה?

<תומר רוזנר: אפשר להוסיף עליה את התמריצים האלה.

<תומר רוזנר: זה בנוסף.

<יהודה זמרת: ברגע שהיא תוכנית אחרת, היא כבר לא חלה, צריך לזכור.

<יהודה זמרת: יש גם את הפרק שמחריג אותה, אם אתה עושה תוכנית נקודתית.

<תומר רוזנר: אני לא עושה תוכנית נקודתית.

<תומר רוזנר: למה אני צריך לעשות תוכנית נקודתית?

<תומר רוזנר: אני אעשה תמ"א 38 ואת התוכנית הזאת.

<תומר רוזנר: התוכנית הזאת היא לא תוכנית חיזוק.

יעקב אשר: איפה התמריץ מתחיל?

יעקב אשר: הרי זה זכויות, זה נחשב כזכויות.

יעקב אשר: כשאתה אומר שהורדת את הבניין, אין לך כבר את תמ"א 38.

<ארז קמיניץ: אבל סדרי הגודל של התמריצים פה הרבה יותר גדולים מתמ"א 38.

<ארז קמיניץ: סדרי הגודל כאן הם פי שתיים כמעט ממה שיש בתמ"א 38.

יעקב אשר: השאלה אם זה "בולע" את זה או מעל זה, כי אז התמריץ יהיה פי אלף גדול יותר.

<ארז קמיניץ: אני מבין את השאלה שלך.

<תומר רוזנר: זה לא כל-כך רלוונטי מכיוון שבתמ"א 38 אתה יכול להכין תוכנית רק על בניינים ישנים.

<יהודה זמרת: פה למעשה זה בניינים שבנו מהתחלה.

יעקב אשר: יש לך את תמ"א 38(3).

יעקב אשר: אתה הורס בניין, הריסה ובנייה מחדש.

<יהודה זמרת: הדיירים כבר לא יגורו שם.

<יהודה זמרת: זה לא אותם דיירים.

יעקב אשר: בסדר, אבל אתה נותן פה תמריץ כפול.

<ארז קמיניץ: צריך להסתכל על הנוסח של תמ"א 38(3).

<יהודה זמרת: צריך לבדוק את זה.

<תומר רוזנר: תם ולא נשלם.

מירי רגב: תודה רבה לכולם.

מירי רגב: באמת תם ולא נשלם.